
DE 


PERSONIS  APUD  ARISTOPHANEM, 


CAPUT  PRIMUM. 

QUEM  AD  FINEM  TENDAT  ARISTOPHANIS  COMOEDIA,  QUA- 
LEMQUE  IDEO  LOCUM  PERSONAS  IN  ILLA  OBTINERE 
NECESSE    SIT. 

Neminem  profecto  esse  dixerimus  qui  non  fatea- 
tur  personas  in  gallica  nostra  comoedia  praecipuum 
locum  obtinere  :  nihil  apud  comicos  nostros  perso- 
nis  praistantius,  nihil  magis  conspicuum,  nihil  quod 
legentium  animos  in  se  magis  convertat.  Si  Raci- 
nianam  illam  scilicet  de  Litigatoribus  comoediam 
meminisse  curaveris ,  Dandinus  statim  animo  re- 
cursabit,  et  judice  dignus  litigator,  cui  nomen  ex 
dira  illa  litigandi  ac  disputandi  libidine  fuit  a  poeta 
impositum.  Jam  vero  ut  ad  maximum  statim  scemc 
nostrffi  nomen  veniamus,  quem,  praeter  Molerium, 
nuncupare  possumus,   cujus  exemplo  magis  illus- 

tretur  ipsum  hoc  quod  dicimus,  in  gallica  nempe 
comoedia  prse  actione  ipsa  longe  personas  emi- 
nere  ,  nec  quidquam  aliud  esse  quod  poeta?  si- 
mul  et  lectoris  animum  certius  detineat  ?  In  illa 
enim  comoedia  cui  Avari  nomen  inscribitur,  vel  in 
illa  cui  iWisanthropiy  aut  Hypocritce,  aut  alius  deni- 
que  cujuslibet,  quid  prorsus  avaro,  vel  hypocrit^, 
vel  misanthropo,  vel  quovis  aho  eminentius?  Imo, 
non  satis  est  si  misanthropum ,  hypocritamque  et 
avarum  in  iUis  comoediis  primas  partes  obtinere 
dixerimus.  Nam,  si  vera  loqui  oportet,  rectius  con- 
tendemus  ipsum  comoedise  finem  in  hoc  positum 
esse  ut  personDs  ilise  depingantur.  Sublata  persona 
tota  simul  comoedia  perit.  Si  quidquam  de  misan- 
thropi  moribus  et  indole  subtraxeris ,  cuncta  jam 
concident,  et  communi  quasi  ruina  turbabuntur.  In 
illa  enim  comoedia,  ut  in  coeteris  fere  omnibus 
et  Molerii,  et  Racinii,  et  omnium  nostrorum  poeta- 
rum  comoediis ,  hoc  ipsum  ex  toto  opere  qua^ritur 
ut  mores  hominum  et  ingenia  describantur.  Non 
tam  quid  avaro  vel  misanthropo  in  extrema  operis 
parte  accidat,  quam  quis  revera  sit,  exquirimus. 
Illum  intus  et  in  cute,  ut  ait  Flaccus,  perspici  vo- 
lumus  a  poeta,  ut  penitus  nobis  quoque  appareat  et 
noscatur.  Res  facile  neghgimus,  si  modo  mores 
bene  descripti  fuisse  videantur.  Nemo  crimini  dabit 
Molerio  quod  in  Avari  sui  fine  omnia  feliciter  com- 
poni  voluerit,  casu  quodam  adjuvante  parum  cre- 
dibih.  Viderit  poeta  de  talibus.    Quodcumque  illi 


collibuerit,  bene  esse  non  negabimus,  dum  ipsi 
nos,  ex  theatro  redeuntes,  insignem  avaritice  spe- 
ciem,  "vivido  scriptoris  ingenio  creatam  expressam- 
que,  animo  nostro  taciti  contemplemur.  Quod  qui- 
dem  uno  verbo  dixerimus,  si  comoediam  nostram 
moralem  esse  contendemus  (1). 

Neque  vero  hoc  comoediae  gallicae  peculiare  et 
proprium  est  ut  mores  hominum  depihgat ,  perso- 
nasque  velut  in  speculo  representet  exprimatque. 
Tritum  prorsus  ac  vulgatum  est  Menandrum  Te- 
rentiumque,  et  omnes  vel  novce  quse  dicitur  graeca- 
rum  comoediae  vel  latini  theatri  deinceps  magistros 
talem  instituisse  consuetudinem  indolis  cujusque 
describendse.  Ab  omnibus  jamdudum  rei  litteraria? 
judicibus  et  historicis  fuit  recantatum  hoc  maxime 
inter  veterem  novamque  comoediam  apud  Graecos  in- 
teresse,  quod  haec  demum ,  forum  aversata  ,  et  jam 
a  rebus  publicis  deterrita ,  in  tranquilliorem  are- 
nam  descenderit,  seque  totam  ad  mores  hominum 
effingendos  contulerit.  De  isto  quidem  utriusque 
comoediae  discrimine  nunc  disserere  milii  nec  locus 
est  nec  animus.  Hoc  vero  pro  comperto  sit,  perso- 
nis  jam,  post  Aristophanis  tempus,  omnem  niti 
comoediam,  neque  uUum  fere  alium  artis  tinem  pos- 
tea  extitisse,  nisi  ut  personas  in  clarissimam  lucem 
adduceret. 


(1)  Comocdicam  dico  moralcm  qiiam  gallice  vocamus  «  comedfe 
de  caractdre.  » 

Qiiibus  autem  viri  atque  rationibus  eo  comoedia 
pervenerit  ut  personis  primas  partes  jure  posset 
concedere,  naturamque  ipsam  creandi  arte  prope 
superare  videretur,  manifestum  profecto  et  ex  prse- 
ceptis  magistrorum  et  ex  ipsis  poetarum  exemplis 
facile  fiet. 

Mira  scilicet  unitas,  ut  vocabulum  usurpem  ne- 
cessarium,  et  constantia  in  personis  esse  coepit. 

Quid  nempe  Flaccus,  in  illo  de  Artepoetica  libro, 
poetas  praesertim  curare  jubet,  postquam  heroem 
aliquem,  ex  medio  quasi  delectum,  in  opus  suum 
induxerunt  effingendum  ? 

...  Servetur  ad  imum, 

inquit, 

Qualis  ab  incepto  'processcrit  ,  et  sibi  constet. 

Hoc  poetee  studium,  hic  labor  sit  prsecipuus,  ut  sibi 
persona  constet,  ut  illam  vitae  non  dico  simplicita- 
tem  (nam  multorum  natura  est  multiplex),  sed 
constantiam  certe  et  unitatem  aemuletur.  Ita  per- 
sona  ipsa  non  jam  vanis  illis  imaginibus  quas  ali- 
qua  interdum  ingenii  libido  creare  gestiverit,  sed 
viventi  vere  homini  fiet  similis ,  atque  in  spectan- 
tium  memoria  asternum  impressa  permanebit.  Ea 
demum  constantia  ex  verisimilibus  forsan ,  sed 
alioquin  parum  cohiierentibus  moribus,  illud  nes- 
cio  quid  efficiet  quod  Galli  oplime  dixerunt  «  un 
caractere,  »  elegantissimo  prorsus  vocabulo  omnia 

illa  simul  iacliidentes   quae   latinis  verbis  longius 
explicari  uecesse  fuit  (1). 

Nec  desunt  prorsus  exemplaria  quibus  ea  defi- 
nitio  illustretur.  Ex  Molerii  personis  quamlibet 
eligamus  discutiendam,  avarum  nempe  vel  misan- 
thropum.  Quid  avaro,  quid  misantliropo  constan- 
tius  ?  Quod  quidem  tam  clarum  est  ut  longius  in 
his  pudeat  immorari.  Hoc  tantum  liceat  animad- 
vertere,  peculiarem  illam  avaritise  notam  retinere 
Harpagona ,  aut  tristitiiT  Alcestem ,  vel  in  his 
maxime  rebus  ac  temporibus  in  quibus  minime 
avarus  Harpagon,  minimeque  misanthropus  Alces- 
tes  videri  velint.  Non  enim,  quia  illi  sibi  constant, 
ideo  una  tantum  libidine,  uno  vitio,  uno  affectu 
illorum  animus  occupatur.  Hominum  profecto  ge- 
neri  infensissimus  Alcestes  viduam  illam  non  infen- 
sis  contemplatur  oculis  quam  juventa  simul  et  in- 
genio  gratissimam  effinxit  Molerius.  Neque  vero 
durus  ipse  et  metallo  suo  similis  Harpagon  puellam 
non  miratur  interdum  vel  indotatam.  Quid  ergo  ? 
Num  ideo  sibi  parum  constare  contendemus  Alces- 
tem  etHarpagona?  Irao  vero,  nusquara  vividiori- 
bus  fulget  coloribus  illa  Harpagonis  avaritia  quara 
cum  in  illius  animo  auri  cupidinem  cum  puellse 
amore   luctantem  ostendit   poeta  ;   nec  quidquam 


(1)  Eo  prope  sensu  notationem  dixit  M.  Tullius  {ad  Herenn., 
IV,  50),  nisi  quod  hoc  vocabulum  gallice  libentius  versam  «  un 
portrait  »  quam  «  un  caraettre.  » 

esse  potest  qiiod  nielius  demonstret  imde  tris- 
tis  illa  misanthropi  severitas  defluat  quam  quum 
virum  illum  ,  et  animi  nobilitate  nuUi  impa- 
rem,  et  amoris  vi  poene  delirantem,  turpem  nihi- 
lominus  repulsam  pati  conspicimus.  Ex  talibus 
prorsus  injuriis  illa  tristitia  conflata  est  ;  neque  ul- 
lam  videbimus  morum  inconstantiam  in  hoc  ipso 
furore  qui  tam  arcto  nexu  cum  illo  hominum  con- 
temptu  atque  odio  conjunctus  est.  Egregie  certe 
misanthropus,  egregie  avarus  effmguntur  a  poeta, 
non  dico  si  unam  tantum  illam  libidinem  tanquam 
ex  medio  decerptam  nobis  ostenderit  comoedia, 
sed  si  ipsam  illara  affectuum  varietatem,  qu?e  ho- 
minum  naturae  plerumque  inest,  unius  cujusdam 
regimini  servientem  et  constanter  obedientem  ex- 
presserit.  Ita  unius  ingenii  non  unitas  modo  , 
sed  varia  quoque  et  multiplex  natura  effingitur , 
eoque  magis  comicam  illam  personam  sibi  con- 
stare  jam  intelligimus,  quo  ipsam  hanc  constan- 
tiam  in  pluribus  magisque  variis  exemplis  expe- 
rimur. 

Quic  cum  ita  sint,  opera^  forsan  pretium  vide- 
bitur,  recentioribus  seu  Graecorum  et  Latinorum, 
seu  Gallorum  comosdiis  praitermissis,  ad  antiquio- 
rem  jam  Aristophanis  artem  reverti,  et ,  quum 
omnibus  compertum  sit  non  in  ipsa  morum  pictura 
vclereni  niti  v()m(P(Uamy  quffirere  quam  attcntissimo 
quomodo  illa  personis  usa  fuerit,  quantum  in  mo- 
ribus  notandis  studii  consumpscrit,  quaha  deniquc 

personarum  exemplaria  sequentibus  eetatibus   imi- 
tanda  reliquerit  (I). 

Ac  primum  si  quserimus  quo  tendat  Aristopha- 
nis  comaidia,  haud  eegre  prorsus  videbimus  poe- 
tam  in  omnibus  suis  operibus  aliquid  semper  unum 
qusesivisse,  seu  Acharnenses  Equitesque,  qui  proprie 
dicuntur  ad  veterem  comoediam  referri  posse,  seu 
contra  Plutum,  quem  vulgo  ad  mediam  annume- 
rant,  conscriberet  :  nempe  ut  aliquid  demonstra- 
ret.  Notum  omnibus  est  illius  mathematici  verbum 
quem,  cum  Racinianam  illam  in  theatro  vidisset 
Athaliam,  ad  amicum  prope  assidentem  se  con- 
vertisse  memorant,  et  seria  fronte  rogavisse  quid- 
nam  isti  versus  vellent  demonstrare?De  Raciniana 
quidem  tragoedia  nihil  absurdius  dici  potuit,  nec 
defuere  qui  geometram  adeo  prceposterum  deride- 
rent.  Sin  vero  de  qualibet  Aristophanis  comoedia 
idem  illud  rogavisset,  etsi  mirari  fortasse  posset 
aliquis  eum  adeo  poeseos  immemorem  visum  esse, 
nuUus  certe  ridendi  lociis  foret,  nec  possumus  du- 
bitare  quin  Aristophanes  ipse  talem  interrogatio- 
nem  responsione  dignam  judicaret.  Propositum 
aliquod,  in  omnibus  comoediis,  dialogis  explicare, 
argumentis  confirmare,  exem.plis  illustrare,  poeta 
vult  et  nititur.  Non  raodo  nos  spectare,  sed  etiam 
judicare  jubet.  Non  varias  personas  variosque  mo- 
res,  imraotus  ipse  et  tranquillus,  ante  oculos  nos- 

(1)  Vide  in  Append.  notulam  A. 

tros  curatexponere;  sed  hoc  maxime  studet  ut  rem 
aliquam,  hominum  disputalionibus  agitatam,  ipse 
quoque  pro  civili  parte  excutiat,  animosque  nostros 
ad  illam  convertat  inclinetque  opinionem  quam  pu- 
bUcis  privatisque  rebus  utilissimam  existimaverit. 
Pravissimo  igitur  judicio  mihi  quidem  usi  fuisse 
videntur  quicumque  in  talibus  comoediis  illam  ac- 
tionis  unitatem  et  quaesiverunt  et  non  invenerunt, 
cujus  profecto  legem  his  verbis  prsecepisse  videtur 
Horatius  : 

Deniquc  sit  quod  vis  simplex  dunlaxat  et  unuin. 

Non  quod  illa  certe  unitas  desit;  verum,  si  sa- 
pimus,  in  illa  comoediae  pairte,  ut  a^quum  est,  et 
quffiremus  unitatem  et  inveniemus,  non  qua^  apud 
Menandrum  Terentiumque,  sed  qua3  apud  Aristo- 
phanem  prcecipua  est ;  non  in  morum  scilicet  con- 
stantia  et  indolis  cujusqiie  perpetuo  quasi  tenore, 
sed  in  ipsa  demonstratione  facienda.  Nam  de  loci 
et  lemporis  unitate  omnino  prorsus  supervaca- 
neum  est  disserere.  Qaod  vero  interest,  hoc  pro 
certo  habeamus  ne  illam  quidem,  ut  aiunt,  actio- 
nis  unitatem  aliud  qijidquam  esse  posseapud  Aris- 
toj)lianem,  quam  demonstrationis  ipsius  unitatem  : 
ad  illam  vcro  perficicndam  absolvendamque  omnes 
operis  partes,  ut  in  justo  oi)cre  fieri  dccet,  simui 
spectare  ei  tendere.  Quod  si  quis  intellexerit,  jam 
non  in  Pace  aut  Equitibus  abesse  unitatem  deplorabit. 

Nec  plura  de  his  nunc  disserenda.  Unitate  vero 
jam  omissa,  si  comoedias  omnes  Aristophanis  eo 
animo  evolvimus  ut  propositum  poetse  delegamus 
in  singulis,  manifestum  fiet  id  quod  dicimus,  in- 
esse  in  omnibus  thesim  aliquam,  ut  philosophi  di- 
cunt,  explicandam  et  demonstrandam. 

In  Acharnensibus  quidem,  et  Pace,  et  Lysistrata, 
quid  aliud  poeta  quam  arcendum  longe  bellum, 
servandam  pacem,  optima  tranquillitalis  commoda 
colenda  esse  demonstrat  ac  defendit?  In  Equitibus, 
non  depingit  tantum  oratores,  sed  vult  ostendere 
nihil  aliud  assentatores  istos  publicos  et  audaces 
plebicolas,  ut  ait  Livius,  revera  quaerere,  nisi  quo- 
modo  bonam  plebem  deludant  spolientque.  Vespa- 
rum  vero  sensus  ad  illum  totus  finem  dirigitur  ut 
populi,  qui  se,  per  judicia,  omnipotentem  simul- 
que  felicissimum  existimat,  miseriam  ilhistret  ac 
servitutem.  Jam  si  comcedias  adimus  quse,  prop- 
ter  Hlterarias  disputaliones,  nugatorite  magis  qui- 
busdam  fortasse  videri  possunt,  Nubes  nempe,  et 
Ranas ,  et  Thesmophoriazusas ,  eamdem  in  iis  de- 
monstrandi  ralionem  inveniemus  :  philosophiam 
nempe  sophistarum  Euripidisque  poesim  ea  semper 
mente  persequitur  ut  eas  nihil  aliud  esse  pervincat 
nisi  vanum  et  inane  quoddam  verborum  quasi  tin- 
tinnabulum,  quod  hominibus  inertiam,  socordiam, 
litigandi  studium ,  altercandi  consuetudinem ,  nec 
quidquam  boni  pra^terea,  possit  in  animosinjicere. 
In  Avibus,  nullam  feliciorem  esse  vitam  quam  quae 

sexcentis  Athenanim  legibus  et  impedimentis  mi- 
nimeadstringatur;  in  Ecclesiazusis  mdimdi  plerumque 
de  reformanda  civitate  excogitari ;  in  Pluto  deni- 
que,  etsi  in  nulla  forsan  ejusdera  poetae  comoedia 
minus  demonstrationis  reperiatur,  omnia  pecuniee 
parere  atque  inservire  demonslrat  Aristophanes. 

Quum  undecim  igitur  Aristophanis  coraoedise  ad 
nos  pervenerint,  totidem  sibi  ipsura  argumenta 
proposuisse  explicanda  manifestum  est.  Quorum 
quidem  ea  natura,  ea  gravitas  est,  ut  nullum  non 
Demosthenes  aliquis  aut  Plutarchus  usurpare  po- 
tuerit,  quod  vel  in  orationem  vel  in  morale  aliquod 
scriplum  conferret.  Si  ad  propositum  tantum  ope- 
ris  cujusque  spectamus,  non  est  cur  Aristophanem 
a  Demosthene,  aut  Plutarcho,  aut  quovis  alio  qui 
de  rebus  politicis  vel  moralibus  seu  locutus  in  con- 
cione  fuerit,  seu  stylo  disseruerit,  seponamus  et  se- 
cernamus.  Quod  alius  oratione  aut  libro,  ille  co- 
moedia  explicat  confirmatque.  Quod  alius  severo, 
ille  lascivo  sermone  docet.  Sin  vero  penitus  rem 
intueamur,  latet  sub  ipso  risu  sensus  gravissimus  , 
nec  prorsus  impediunt  sales  lepidissimi  quin  tota 
comoedia  ad  finem  suum,  ad  veritatem  nempe  illus- 
trandam  argumentumque  demonstrandum,  certo 
cursu,  ut  ita  dicam,  festinet  ac  decurrat.  Coraoedia 
illa  non  raoralis  sive  viOi/>7i,  sed  aYwvi.cTi/.yi  et  Trapat- 
vsTi/.r;  dici  potest. 

(l)  Vide  in  Append.,  not.  B. 

Niinc  vero,  quod  ad  mores  pertinet,  omnibiis 
plane  liquet  interdum  moribus  depingendis,  inter- 
dum  aliis  quoque  viis  modisque  ,  illam  perfici 
posse  quara  comoedia  requirit  demonstrationem. 
Quod  quidein  quum  ratio  ipsa  satis  ostendat,  multo 
etiam  manifestius  videbimus  apparere,  si  comoedias 
Aristophanis  rursum  percurramus. 

Nam,  ut  illam  primum  quasi  tliesim  intueamur 
quam  toties  Aristophanes  et  animo  volutavit  et 
scriptis  confirmavit ,  pacem  nempe  omni  bello 
potiorem,  tribushoc  in  comoediis  exposilum,  tribus- 
que  omnino  variis  rationibus  demonstratum  inve- 
nimus.  In  Acharnensibus  quidem ,  duo  viri  compa- 
rantur,  Dicseopolis  et  Lamachus,  quorum  alter 
omnes  pacis  blanditias ,  alter  omnia  belli  mala  per 
totam  comoediam  experitur.  In  Pace.  jam  non  duos 
viros,  sed  duo  potius  numina  inter  se  videmus 
comparata,  Bellum  nempe  et  Pacem  ipsam  :  dum 
Bellum  igitur  grsecas  civitates  in  mortario  conquas- 
salas  ac  contritas,  ducibus  ipsis  usa  tanquam  pis- 
tilHs,  opprimit  destruitque,  Pax  contra  blandissima 
in  Trygcei  domum  nuptias  et  convivia  cum  geniali 
animorum  festivitate  reducit.  Lysistrata  denique 
tormenta  iila  proponit  audientibus  quibus  dlgni  vi- 
dentur  esse  quicumque,  insano  belli  amore  deliran- 
les,  optatissimam  pacis  instaurationem  feminarum 
lacrymis  condonare  noluerunt. 

In  reliquis  etiam  comoediis  Aristophanis  talcm 
quamdam   demonstrandi    varietatem  rcperire   est. 

Hic(iyipsa  sophistarum  deliramenta  explicantur,  et 
quse  iude  mala ,  si  talibus  vulgo  nugis  homiaes  in 
quotidiano  vitae  usu  ducerentur,  essent  proventura, 
disquirit  Aristophanes.  Illic  (2)  disputatione  prope 
scholastica,  neque  ideo  tamen  minus  lepida,  Es- 
chyii  excellentia  confirmatur.  Alibi  (3)  ridiculis 
ostenditur  exemphs  Euripide?e  illius  calliditatis  va- 
nitas,  qua  solet  in  tragoediis  personas  suas,  maximis 
circumventas  periculis,  mirifice  expedire.  Quid  re- 
feram  aut  depictam  illam  in  Avibus  civitatem,  aut 
narratam  in  Vespis  Philocleonis  ,  in  Equitibus  vero 
Demi,  miseriam  primo,  ac  deinde,  Cleonis  imperio 
tandem  rejecto,  perfectam  feHcitatem?  In  Pluto  de- 
nique  et  in  Feminarum  concione ,  repetitis  exemplis 
explicat  Aristophanes  quae  bona  malave  vel  ex 
mufatis  legibus  vel  ex  divitiis  aliter  inter  homines 
distributis  oritura  sint. 

Aliud  vero  quoddam  est  quod  in  omnibus  fere 
Aristophanis  comoediis  invenitur ,  et  maximi  ad 
demonstrationem  instituendam  momenti  est.  Sce- 
nam  iilam  nempe  dico,  et  amplitudine,  et  gravitate, 
et  loco  in  plerisque  illis  comoediis  pra^cipuam,  in 
qua  duie  personse  de  hoc  ipso  disputant  quod  per 
totam  comoediam  ambigitur.  Ne  omnes  ejusmodi 
dialogos  memorem,  quis  non  habet  in  animo  vel  il- 


(1)  In  Nubibus. 

(2)  In  Hanis. 

(3)  In  Thesmoph. 

lum  justi  et  injusti  in  Nubibus  dialogum,  vel  illum 

Chremylum  inter  et  paupertatem  in  Pluto  disputatio- 

nem  ?  Utraque  longa,  seria,  gravis,   omni  dispu- 

tandi  arte  egregia,  totius  denique  operis  vere  prse- 

cipua  scena  dici  potest.  Talem  profecto  scenam  in 

plerisque  Aristophanis  comoediis  invenimus.  In  illa 

maxime   nititur   demonstratio.    Hsec   priscse  illius 

comoedise  quasi  propria  est .  Non  quod  et  in  theatro 

nostro,  sive  tragoedias  sive  comoedias  respexeris,  non 

scena  plerumque  aliqua  in  ipso  totius  operis  quasi 

culmine  posita  esse  videatur,  qua  csetera  illustren- 

tur  :  ita  prorsus  et  in  Cornelii  Horatio ,   et  in  Ra- 

cinii  Britannico,  et  in  Molerii  Misanthropo,  ne  plura 

memorem,  Horatium    cum   Curiatio,  et    Neronem 

cum  Narcisso,  et  Alcestem  cum  Celimena  dialogum 

habentes  gravissimum  reperias,  qui  totius  fabulae 

quasi  succum   contineat    exprimatque.   Hac    vero 

ipsa  exteriori,  ut  ita  dicam,  similitudine  meHus  os- 

tenditur  quam  penitus  inter  se  differant  et  Aristo- 

phanis  et  poetarum  nostrorum  dramata.  Nam  cum, 

apud  Racinium  Moleriumque,  personarum  vel  vi- 

vidis   affectibus  vel  ridiculis  moribus  scenae   illae 

pra3cipua3  impleantur,  apud  Aristophanem  contra 

nihil  altius  eminere  comperimus  quam  ipsam  illam 

certi  propositi  discussionem  quse  scholam  prorsus 

aliqiiam,  nisi  sermo  jocis  plerumque  distinctus  sit, 

non  dedecere  videatur.  Ita  ut  in  hoc  ipso  maxime 

manifestum  fiat  quam  vere  comoedia  nostra  viOi-/,vi , 

Aristophanis  vero  comoedia  aYtovtcTur;  dici  possit. 

Ex  omnibus  igitur  illis  quse  supra  disseruimus, 
pauca  jam  colligenda  sunt,  quae  nobis  longius  pro- 
cedentibus  Aristophanisque  personas  attente  scru- 
tantibus  faciliorem  certioremque  viam  sunt  effec- 
tura. 

Hoc  primum  igitur  pro  comperto  sit  :  demons- 
trationem  in  Aristophanis  comcsdiis  ,  quum  multis 
aliisrationibus,  tum  duabus  praesertim  effici  solere; 
quarum  prior  quidem  ex  dialogo  constat  prope 
scholastico,  inter  personas  duas ,  easdemque  non- 
nunquam  omnino  fictitias  ,  habito ;  altera  autem 
ex  vivida  eventuum  illorum  pictura  quos  exaliquo 
rerum  statu  oriri  necesse  sit. 

Unde  prorsus  sequitur  personarum  mores  for- 
tuito  tantum,  ut  ita  dicam,  depingi  posse,  prout 
ipsa  tulerit  demonstrationis  necessitas  totiusque 
comoediae  contextus.  Et  mox  quidem  videbimus 
quae  personarum  varietas  apud  Aristophanem  in- 
veniatur,  quid  conferant  ad  fabulam,  quem  in  co- 
moedia  locum  obtineant ,  quomodo  denique  illarum 
mores  depingantur.  Hoc  vero  certe  jam  novimus, 
quaecumque  causa3  esse  possint  quae  morum  pictu- 
ram  in  singulis  quibusque  comoediis  inesse  inter- 
dum  jubeant,  eas  tamen  causas  ex  ipsa  demonstra- 
tionis  utilitate  pendere,  neque  aliter  induci  posse 
picturam  illam  quam  si  rei  omnium  praecipuse, 
nempe  demonstrando  poet»  proposilo,  aut  quo- 
dam  modo  proderit,  aut  saltem  non  nocebit. 

Inde  ctiam  interdum  fieri  poterit  ut,  vel  in  per- 

sonis  illis  quse  maxime  sibi  constantes  et  vere  pro- 
priis  moribiis  proprioque  ingenio  eminentes  vide- 
buntur,  aliquid  forsan  inesse  reperiamus  quod  cum 
comoedice  recentionis  ingenio  ac  legibus  parum  con- 
sentaneum  sit,  ex  illis  vero  proveniat  veteris  co- 
moediee  conditionibus  quas  satis  jam  explicuimus, 
ex  necessitate  scilicet  propositum  potius  demon- 
strandi  quam  personas  sibi  omnino  constantes  effin- 
gendi.  Quum  enim  in  illa  comcedia  prcecipua  sit 
demonstratio,  non  modo  non  peccabit  poeta  si 
personas  minus  quam  ipsi  nos  velimus  secum  con- 
venire,  ita  poscente  fine  ipso  operis,  jusserit;  sed 
etiam  egregie  summam  artis  legem  et  intellexerit 
et  servaverit,  qm  pojiere  totum ,  ut  ait  Horatius , 
id  est  comoediam  eo  perducere  quo  sibi  proposuit, 
multo  maluerit  quam  personse  alicujus,  quae  in  toto 
opere  secundas  partes  agat ,  unitatem  conservare. 
Viam  scilicet  proposito  termino  assequendo,  singu- 
laque  ornamenta  totius  sedificii  pulchritudini  sa- 
pienter  posthabuerit. 

Quum  igitur  illa  summatim  ex  celeri  rerum  com- 
prehensione  collegerimus  ,  restat  ut  propius  nunc 
ipsas  Aristophanis  personas  intueutes,  ea  exemplis 
confirmeraus  quse  breviter  expressimus,  et  obser- 
vatione  diligenti  singula  illustremus. 


CAPUT  SECUNDUM. 

PLERARUMQUE  IN  ARISTOPHANIS  COMCKDIIS  PERSONARUM 
MORES  ET  INGENIA  LEVISSIMA  TANTUM  DESCRIPTIONE 
QUASI  ADUMBRARI. 

Si  quis  Aristophanis  comoedias  perlegat ,  hoc 
statim  animadvertet,  maxime  distincta  separataque 
personarum  genera  in  illis  posse  inveniri,  prout 
cujiisque  mores  et  ingenium  magis  minusve  accu- 
rate ,  aut  vivide ,  aut  prsesertim  constanter  depicta 
sint.  Quum  igitur  nonnuUse  sint  personse  quarum 
ita  mores  depicti  faerint  ut  vel  cum  recentioris  co- 
moedise  personis  haud  immerito  valeant  comparari , 
de  cseleris  leviter  tantum  et  summatim  disseremus 
et  potius  unumquodque  genus  notabimus  quam 
singula  cujusque  persona?  vitia  aut  singulas  virtutes 
memorabimus. 

Primum  quoddam  scilicet  personarum  genus  est 
a  Molerii  personis  maxime  distans,  vix  celeri  ca- 
lamo  quasi  delineatum  ,  illaque  demonstrandi  ne- 
cessitate  quam  diximus  prtecipue  extenuatum. 
Multae  enim  apud  Aristophanem  personse  sunt  quse 

non  vita,  ut  ita  dicam,  propria  et  peculiari  vivunt, 
sed  generaii  tantum  iraagine  aliquam  hominum 
speciem  significant  oculisque  nostris  subjiciunt 
quam,  propter  ipsam  illam  rem  qua3  geritur  in  co- 
moedia,  etfingi  necesse  est.  Non  tam  igitur  per  se 
nos  delectant  animumque  nostrum  in  se  conver- 
tunt,  quam  ad  demonstrandam  illam  rem  in  qua 
quidem  illustranda  totum  opus  consumitur,  aliquid 
conferunt  utilitatis. 

Nec  deest  profecto  in  Acharnensium  comoedia  tale 

personarum  genus.  Nam  quid  aliud,  qua^so,  lega- 

tus  iile  mendax  qui  Pseudartabam  in  populi  con- 

spectum  trahit  frustra  resistentem  (v.  98),  quam 

nonnullorum  legatorum   impudentiam   effrenatam- 

que  mentiendi  libidinem  significat?  Non  hic  homo 

unus,  a  C3eteris  et  ingenio,  et  virtutibus,  et  vitiis 

distinctus,  dici  potest.  Nihil  aliud ,  ut  ita  dicam , 

legatus  ille  quam  legati  vestimentum ,  facies ,  per- 

sona.  Non  hic  mores  et  ingenium  ,  non  virilis  ahi- 

mus,  non  multiplices  affectus,  non  natura  denique 

subest.  Nihil  oculis  nostris  subjectum   est  pr?eter 

simplicissimam  quamdam  vitii  unius  speciem ,  qua 

quidem  nunc  poet?e,  ad  populi  stultitiam   demons- 

trandam ,  revera  opus  est.  Neque  multa  prorsus 

verba  legatus  loquilur  :  apparet  enim   tantum ,  et 

postea  evanescit;  quo  manifestius  ostenditur  nihil 

aliud  ab  illo  nisi  brcvissimum  simul   simplicissi- 

mumque  munus  poetam  exposcere.   Verum  multo 

clarius  hujus  rei  exemplum  vel  in  Pluto  y  vel  in 

2 

Pace,  vel  in  Avibus  invenire  est.  Nam  in  his  qui- 
dem  comcediis ,  non  iina  tantum  aut  altera  persona 
est  quse  tale  munus  irapleat  ;  sed  multse  vicissim 
in  scenam  inducuntur  quse  suo  quseque  officio, 
velut  ex  ordine,  defungantur.  Singularum  igitur 
naturam  officiumque  ipsa  repetitio,  ut  fieri  solet, 
clarius  apparere  sinit.  Ita  nempe  tres  illse  comsediae 
sunt  constitutse  ut ,  postquam  Plutus  videre  ilerum 
coepit,  Pacemque  Trygceus  ex  antro  suo  extraxit, 
et  Avium  civitatem  duo  ilii  Athenienses  condide- 
runtj  qu8e  rerum  omnium  mutatio  jam  facta  fuerit 
et  inde  sit  secutura  ostendere  debeat  Aristophanes. 
Quod  quidem  ratione  explicat  simplicissima.  Nam 
illos  omnes  qui  prsecedente  rerum  statu  quodam 
modo  affecti  erant,  in  scenam  deinceps  prodire 
jubet,  novosque  sensus  suos  palam  profiteri.  Jam, 
ne  omnia  longius  percurramus,  Avium  comoediam 
considerare  satis  erit.  Ut  primum  enim  sacerdos 
pro  urbe  recens  condita  preces  Diis  obtulit  sacra- 
que  omnia  rite  perfecit,  ecce  ardelionum  cohors 
irruit,  cupida  jam  novam  pr?edam  invadendi(v.  903). 
Proruit  poeta  ante  omnes  ,  jam  dives  hymnis  et 
carminibus,  jam  paratus  ad  canendum  et  auri  fame 
allectus.  Poeta  vixdum  expulso ,  adest  jam  arus- 
pex,  cui  statim  succedunt  et  geometra,  et  venditor 
plebiscitorum,  et  sociorum  pr»fectus,  et  parricida, 
et  sycophanta  (1),  omnes  denique  illi  quibus  ter- 

(1)  Vide  in  Append.,  not.  C. 

restrem  quidem  civitatem  abiindare,  Nephelococcy- 
giam  vero  vacare  affirmat  Aristophanes.  Igitur 
mirum  in  modum  fugantur  invasores  a  Pistheta^ro, 
qui,  verbis  primum  conviciisque  usus ,  mox  ad  ba- 
culi  usum  descendere  non  veretur.  Nihil  tota  illa 
scena  vividius ;  nihil  quod  risum  certius  moveat. 
Cui  vero  non  liquet  in  omnibus  illis  personis, 
tanta  cum  celeritate  scenam  quasi  transcurrentibus, 
explicitam  morum  descriptionem  non  posse  inve- 
niri?  Non  poeta  enim  unus,  aut  geometra,  aut 
quivis  alius  depingitur ;  sed  poeseos,  et  geo-metriae, 
et  multarum  praeterea  artium  inanitas  ostenditur. 
Res  depinguntur ,  non  homines.  Demonstrationem 
efficit  poeta,  non  mores  depingit. 

Secundum  personarum  genus  est  proprio  magis 
ingenio  notabilium,  quarum  vero  pictura  non  ita 
omnibus  partibus  absoluta  est  ut  cum  praecipuis 
theatri  nostri  personis  comparari  possint.  Adum- 
bratas  tantum  figuras  iilas ,  non  perfectas  picturas 
dixeris.  Homines  prorsus  hic  effinguntur,  necjam, 
ut  supra,  aliquae  hominum  conditiones;  vera  ho- 
minum  natura ,  non  ars  aliqua  aut  officium ,  hic 
apparet  in  comoedia.  Sed  omnia  levissima  sunt,  et 
currente  manu  tantum  inchoata.  Et  pkirimfe  qui- 
dem  ejusmodi  personge  apud  Aristophanem  possunt 
enumerari.  Sed,  ut  leviter  poeta  illas  attigit,  ita 
nobis  satis  erit  singuhi  summatim  pcrcurrere. 

A  Diis  igitur  principium  :  Bacclius  scilicet  Iler- 
.  culesque,  haud  semel  in  scenam  ab  Aristophane  in- 

ducti,  huic  personarum  generi  merito  adscribentur. 
Cseterorum  quidem  Deorum  adeo  rara  simul  bre- 
visque  mentio  incidit,  ut  quidquam  temporis  in 
illis  observandis  consumere  omnino  supervaca- 
neum  esse  videatur.  Bacchus  vero  et  Hercules 
multo  majorem  locum  obtinuere.  Quod  quidem 
nuUo  modo  mirum  videbitur  si  meminerimus  qua- 
les  illos  Deos ,  quamque  ad  movendum  risum  ido- 
neos,  popularis  opinio  jamdudum  effinxisset.  Bac- 
chus  enim  ille  (quem  orphici  tanta  cum  pietate 
verebantur)  lascivus  quidam  et  vinosus  deus  vulgo 
habebatur,  quocum  jocari  libere ,  vel  omissa  inter- 
dum  verecundia ,  non  magnum  scelus  esset.  In 
Bacchum,  quippe  qui  potoribus  prceesset,  nonnulla 
potorum  vitia  transferebant.  Nec  minus  Herculi , 
corporis  viribus  eximio,  violentos  et  inconcinnos 
athletarum  mores  addicebant.  Aristophani  igitur 
Bacchum  et  Herculem  popularis  religio  jam ,  ut  ita 
dicam ,  comoedise  aptos  et  in  scenam  ingredi  para- 
tos  offerebat.  Inde  illse  Bacchi  in  Ranis,  Herculis  in 
Avibus  lepidissimse  personse.  Bacchus  pusillo  animo, 
Hercules  gula  insignis  est.  Sive  igitur  Bacchus  in 
illo  Ranarum  procemio  socordiam  suam ,  sumpto 
Herculis  vestimento ,  et  vincere  et  dissimulare 
simul  conatur,  seu  Hercules,  in  Avibus ,  legatus  a 
Jove  missus  cum  Neptuno  de  imperio  ab  avibus 
repetendo ,  truculentos  ])rimum  oculos  circa  se  fe- 
rens,  mox ,  cibis  allectus,  reprehcndentem  frustra 
Neptunum  deserit  Jovemque  gulse  posthabet,  nemo 

non  fatebitur  et  lepidissima  esse  hsec  omnia,  et 
spirare  utramque  personam.  Nec  tamen  ideo  con- 
tendemus  in  talibus  Bacchi  Herculisque  picturis  ab- 
solutam  illam  morum  descriptionem  inveniri  quam 
quajrimus.  Omnibus  enim  manifestum  est  quam 
imperfecta  sit,  ut  ita  dicam,  pictura  illa  quse  in 
una  aut  altera.tantum  ingenii  alicujus  facie  effin- 
genda  contineatur,  neque  ampliorem  unica  scena 
locum  in  tota  comoedia  obtineat. 

Servi  quoque  similiter  depinguntur,  vivide  scili- 
cet,  sed  brevibus  nimium  verbis.  Ex  Aristophanis 
nempe  comoediis  aliqua  servorum  effigies  exprimi 
potest  qu»  celeberrimos  illos  receutioris  comcedise 
famulos  quodammodo  prsenuntiet.  In  Xanthia  pro- 
fecto,  etSosia,  etCarione,  mobile  jam  et  subtile 
ingenium,  invicta  dicacitas,  protervi  mores ,  impu- 
dens  animus,  insignis  igna^ia,  omnia  denique  ser- 
vilis  natura?  flagitia  reperiuntur.  Bacchi  servus ,  in 
Ranarum  comoedia,  cum    vEaco  (qui  divinus  ipse 
Jovis  servus  dici  potest)  de  conditione  sua  disse- 
rens,  omnes  excellentis  servi  virtutes  lepidissime 
enumerat  :  hero  nempe  insidiari,  verberanti  male- 
dicere,  ore  procaci  incederc,  dominos  secreta  lo- 
quentes  clam  aiiscullare,   res  denique  domesticas 
palam   vulgare  inter  externos,    eximias   virtutes 
maximeque  servis  decoras  dictilat.  Ejus  vero  mo- 
res   ex   ipsa  comoedia  si  conjicimus,  huic   virtu- 
tum  numero  duas  ctiam  alias  addemiis  :  pigritiam 
scilicet    infinitam  ,    animumque    mendacissimum. 

Xanthias  quoqiie ,  in  Vespis ,  subtilissimo  acumine 
Bdelycleonem  adjuvat  (Moleriano  alicui  famulo  simi- 
lis)  (1)  in  illo  contra  patrem  semper  renovato  cer- 
tamine.  Carion  vero  ^^sculapium,  cum  summa  et 
dicendi  et  agendi  libertate,  palam  ridet  servili 
more  et  impudentia.  Nihil  illo  dicacius;  etiam  cum 
vapulat,  hostem  petitdictis  mordacibus;  vitiis  pro- 
fecto  omnibus  ornatissimus  est ;  cseterum ,  ut  dixit 
de  sno  famulo  poeta  noster  elegantissimus  Clemens 
Maro  ,  ('-  optimae  puer  indolis  »  dicetur  haud  imme- 
rito.  Jam  vero  quis  non  meminit,  in  illa  theatri 
nostri  comoedia ,  Eraslum  et  Renatum  immemoris 
puellae  fugam  dissimillimo  sermone  una  deploran- 
tes?  Eleganter  nempe  dominus,  et  cum  ingenua 
quadam  dignitate,  servus  autem  rudibus  crassisque 
verbis,  ut  rudem  decet  natnram,  dolorem  suum 
exprimit.  Jucunda  est  ipsa  sermonis  dissimilitudo, 
qu?e  animorum  diversitatem  ostendit.  Et  similes 
prorsns  dialogi  similique  arte  lepidissimi  apud 
Aristophanem  non  absunt.  In  Pluto  nempe  et  in 
aliis  comoediis  tali  expressit  arte  Aristophanes  ser- 
vilem  illam  rusticitatem. 

(1)  Molerium  ssepius  quam  Menandinmi  cum  Aristophane 
conferre  libuit ,  multarum  rcrum  causa  :  cum  nostra  enim 
comccdia  novaj  Grajcorum  conucdia!  similior  quam  hsec  ipsa 
Aristophaneae  esse  videatur,  potius  habui  a  Molerio  exemplaria 
usurpare  omnibus  notissima  ,  quam  Menandri  fabulas  parum 
cognitas  tcmcrariis  forsan  conjccturis  restituere.  Ita  cnim 
proprium  Aristophanis  ingeniuin  certius  simul  clarius(iue  dcfi- 
niri  posse  mihi  visum  est. 

Quid  ergo  abest  quominiis  illae  morum  picturae 
summara  artis  excellenliam  expleant?  Idem  nempe 
illud  quod  in  Diis  nuper  desiderabamus ,  ut  sparsa 
scilicet  unius  imaginis  elementa  in  unum  congre- 
gata  coeant,  personamque  aliquam  omni  parte  ab  = 
solutam  efficiant. 

Pari  quoque  lepore  adumbravit  Aristophanes  ru- 
dem  Acharnensium  naturam,  Equitum  prudentiam, 
Vesparum  setatem  imbecillam  balbamque  linguam. 
Nec  minus  profecto  placent  obliqua  lividus  invidia 
Blepsideraus ,  et  araator  praeliorum  Lamachus  et 
nebulo  Phidippides,  et  inimicus  deraagogis  Bdely- 
cleon.  Quura  vero  illos  omnes  secundas  in  coracedia 
partes  agere  voluerit  Aristophanes  (nulla  enim  alia 
causa  illos  depinxit  quara  ut  prsecipuas  comoediae 
personas  per  ipsam  morum  diversitatem  raagis 
notabiles  efficeret),  nullo  raodo  mirari  nos  oportet 
quod  eamdem  semper  in  illis  depingendis  brevita- 
tem  inesse  videaraus. 

Diis  igitur,  servisque  et  personis  illis  oraissis,  ad 
personas  tandera  aliquas  veniendura  in  comoedia 
quidem,  ut  videtur ,  omnino  prpecipuas ,  ita  vero, 
propter  illara  aliquid  deraonstrandi  voluntatera  , 
poetae  proposito  inservientes  ,  ut  vix  in  his  aliqua 
Molerianai  artis  vestigia  possint  inveniri. 

Cujus  quidera  generis  optima  video  exemplaria 
in  Niibibus  Ramsque,  ubi  Socratem  et  Euripidem 
Aristophanes  lacessit  deridetque.  In  Thesiiiophoria- 
zusis  quoque  tragicum  poetara  coraicus  aggreditur, 

traditque  populo  deridendum.  Quum  vero  et  Socra- 
tes  in  Nubibus  et  Euripides  in  duabus  comoediis 
pra3cipuum  locum  obtineant,  nemo  tamen  conten- 
derit  utriusque  ingenium ,  mores ,  naturam  Aristo- 
pbanem  depinxisse.  Non  quod  ea  omnia  falsis  co- 
loribus  depicta  fuisse  dicam ;  quod  nunc  ne  in 
qua^stionem  quidem  venire  velim.  Hoc  vero  con- 
tendo,  Socratem  et  Euripidem,  aut  illos  denique 
sopbistas  quos  Aristopbanes  sub  illorum  nomi- 
nibus  in  scenam  induxit,  multo  minus  esse  vi- 
ventibus  similes,  quam  Carionem  aut  Herculem. 
Quid  enim?  An  hominem  iUum  vivide  depictum 
esse  censebimus  cujus  non  mores,  non  indolem, 
non  affectus,  sed  philosophica  systemata  poeti- 
camve  artem  cognoverimus?  Nihil  Artibus  omnibus 
frigidius  est,  nihil  quod  minus  vivum  humanum- 
que  dici  possit.  Quum  Aristophanes  igitur  et  So- 
cratis  dialecticam  et  Euripidis  metaphoras  acutissi- 
mis  facetiis  insequitur  ,  de  rebus  quidem  dimicat 
gravissimis ,  comcediam  vero  a  morali  nostra  co- 
moedia  maxime  abhorrentem  composuit.  Non  ho- 
mincm  prorsus  abquem  ,  suis  vitiis  virtutibusque 
singularem ,  depinxit  irrisitque,  sed  inania  syste- 
matum  simulacra  mira  quadam  arte  ex  vanis  ne- 
bularum  regionibus  quasi  evocavit,  qua3  hominum 
risui  simul  alqiie  odio  exponeret.  Socralis  igitur 
Euri|)i(Hsque  personas  ideo  inler  plures  alias  ejus- 
modi  porsonas  polissimum  clcgimus  observandas , 
quia  iilarum  quidem  utratpie,  propter  celeberrimum 

et  magni  philosophi  et  magni  poetse  nomen,  qui- 
busdam  forsan  aptissima  fuisse  videri  potest  quse 
vivide  pingeretur.  Revera  autem  nihil  aliud  Socra- 
tes  et  Euripides  in  Aristophanis  comoediis  videntur 
esse  quam  mera  nomina ,  sub  quorum  titulo  erro- 
res  quosdam  insectatus  est.*  Neve  quis  objiciat 
mihi  Trissotinum  illum  cujus  versus  Molerius  deri- 
sit.  Vivit  enim  profecto  Trissotinus.  Cur  vero?  Quia 
videlicet  non  poeta  tantum  mediocris  est,  sed  bea- 
tissimam  qaoque  stultitiam  cum  largo  superboque 
risu  pra3  se  gerit.  In  xAristophanis  veit)  et  Euripide 
et  Socrate  nihil  tale  inest.  Illi  scilicet  et  Pluto,  et 
Paupertati,  et  Justo  Injustoque  similes  sunt,  quas 
quidem  nemo  vivas  esse  personas  atfirmabit.  Non 
Pauperis  enim  unius  viri  vel  divitis  mores  voluit 
effingere  Aristophanes,  sed  pauperlatem  ipsam  et 
divitias  inler  se  ita  comparare  ut  ex  ipsa  illa  com- 
paratione  coliigere  possemus  utrum  amplecti  me- 
lius  esset.  Non  homines  denique  sunt  personae  om- 
nes  illffi ,  sed  rationes  et  argumenta ,  aut  potius 
fictiliaj  qusedam  figurse,  ex  rationibus  tantum  et 
argumentis ,  demonstrandi  causa ,  quasi  conflala3. 

Praicipuas  quoque  partes  et  in  Pace  Trygyeus,  et 
in  Avibus  Evelpides  ac  Pisthetoerus,  et  in  Pluto 
Chreraylus  sinc  dubio  obtinent.  Quid  tamen  per- 
sonis  illis  levius  adumbratum?  Non  quod  iili  pro- 
fecto,  ut  Socrates  ct  Euripides,  mera3  systemalum 
imagines  dici  possint.  Hoc  taraen  illis  cura  Socralo 
cl  Euripide  comniune   est,  quod  idco   non  depin- 

guntur  eorum  mores  quia  festinat  poeta  ad  finem 
suum  assequendum,  ad  demonstrandam  nempe 
thesim  illam  quam  sibi  proposuit.  Ut  pecunise 
nempe  potentiam,  ut  Nephelococcygia3  libertatem  , 
ut  Pacis  delicias  ostendat,  nec  Chremyli,  nec  Try- 
gsei,  nec  Pisthetseri  ingenium  indolemque  expKcet 
necesse  est.  Illis  igitur  in  comoedia  quasi  instrumen- 
tis  utitur  machinisque  ad  mutandam  scenae  spe- 
ciem  idoneis,  per  se  autem  minime  spectandis. 

Jam  vero,  ut  ad  majora  veniamus,  Dicfeopolis 
ipse  in  Achamensibus,  quamvis  multo  vividius  de- 
pictus  sit,  procul  abest  sine  dubio  ab  illa  naturse 
varietate  simul  et  constantia.  Quorsum  enim  tendit 
tota  Acharnensium  comoedia?  ad  id  scilicet  ut  La- 
machum  quidem  bello  infelicem ,  Dicaeopolim  vero 
pace  beatissimum  componat  comparetque.  Tota 
igitur  Dica3opolis  vita  nihil  jam  aliud  est  nisi  quod- 
dam  quasi  exempla  omnis  illius  felicitatis  om- 
niumque  deliciarum  quas  ex  pace  defluere  conten- 
dit  Aristophanes.  Neuc  quis  roget  utrum  Dicseopo- 
lim  finxerit  durum  an  misericordem,  prodigum  an 
avarum,  publicis  rebus  amicum  an  inimicum ;  de 
his  enim  non  agitur.  Pace  sua,  induciis  suis  fruitur 
Dica^opolis,  neu  quidquam  aliud  in  eo  inesse  vo- 
luit  Aristophanes  quam  illam  ipsam  empt?e  pacis 
Itetitiam  ac  voluptatem.  At  enim,  dicet  aliquis, 
agricolam  ad  sc  venientem  auxiliumque  imploran- 
tem  cumduris  verbis  repellit;  puellam  vero  nuper- 
rime  nuptam,  qujTe  ipsum  rogat  ut  inducias  suas 

ciim  marito  communicet,  clementer  exaudit.  Quid 
igitur?  An  voluit  poeta  Dicseopolim  nobisostendere 
nunc  durum,  nunc  clementem  ?  Minime  prorsus. 
Cur  agricolam  repellat,  ea  tantum  causa  est  ut 
exemplo  insigni  agricote  stultitia  simul  et  miseria 
appareat,  qui  Lamacho  stolide  favit;  puella  vero 
in  scenam  ideo  potissimum  inducitur  ut  sales  ali- 
quos  subrusticos,  illa  data  occasione,  spectantibus 
offerat  Aristophanes.  De  indole  vero  et  moribus 
hominis ,  iterum  dicam,  poeta  nihil  omnino  curat. 
Nondum  igitur  personam  illam  invenimus  quam 
qua?rimus,  omnino  sciiicet  absolutam,  sibi  con- 
stantem,  natura  simul  una  et  multiplici  preeditam. 
Quam  multae  ejusmodi  persontC  apud  Aristopha- 
nem  reperiri  possint^  sequentibus  paginis  disquire- 
mus. 


CAPUT    TERTIUM. 

DE    STREPSIADE    ET    LYSISTRATA. 

Postquam  et  ratione  et  exemplis  ostendimus  ra- 
rissimas  apud  Aristophanem  personas  inveniri 
posse  quarum  natura  funditus  et  explicite,  secun- 
dum  posterioris  artis  prsecepta  et  exempla,  depicta 
sit,  restat  ut  paucas  tamen  figuras  ex  omnibus  illis 
comoediis  quasi  eminere  demonstremus,  vividam 
illam  perfectamque  simul  humange  naturse  ima- 
ginem  referentes  quam  et  Horatius  in  personis 
inesse  jussit,  et  omnes  post  Menandrum  comici 
certatim  effingere  conati  sunt.  Has  igitur  perfectas, 
ut  ita  dicam,  personas  dum  considerabimus,  oc- 
curret  statim  et  Molerii  et  Racinii  in  memoriam 
mentemque  nostram  multiplex  quaxlam  recordatio. 
Non  quod  Arislophanem  prorsus  in  personis  illis 
effingcndis  semper  auctores  nostri  sint  imitati  :  sed 
ea  Iheatri  nostri  in  moribus  describendis  creandis- 
que  personis  ubertas  est,  ut  s?cpe  cum  Aristophane 
in  vasta  illa  humana)  natune  quasi  provincia  ex- 
ploranda,  seu  casu,  scu  concilio,convenerint.  Owo- 
ties  igitur  ex  nobis  simililudo  fiet  obvia,  quiX)  sinii- 

lia  visa  fuerint  componemus,  rati  nullo  modo  ve- 
ram  utriusque  et  poelae  et  artis  naturam  melius 
posse  patefieri. 

Ex  omnibus  igitur  Aristophanis  comoecliis  quin- 
que  personas  sumus  excerpturi  :  Strepsiadem 
nempe,  et  Lysistratam,  et  Philocleonem ,  et  De- 
mum,  etCleonem.  Quarum  duas  quidem  priores 
(addita  Praxagora,  quae  cum  Lysistrata  una  prope 
persona  est)  hoc  statim  capite,  tres  vero  reliquas 
insequente  considerabimus. 

Nec  vana  forsan  videbitur  ea  distinctio,  si  hoc 
ex  studiis  nostris  fore  manifestum  jam  nunc  dixe- 
rimus  :  duas  nempe  illas  et  vivas,  et  naturae  simi- 
les  et  oplimas  quidem  esse ;  tres  vero  has  reliquas 
et  magnitudine,  et  gravitate,  et  dignitate  summum 
artis  culmen  prope  attingere.  Quid  quod  ducne  prio- 
res,  non  dico  inferiorem  in  comoedia  locum  obti- 
nent,  sed  minime  saltem,  trium  caeterarum  instar, 
totura  comoediae  onus  sustinent ,  neque  ab  ipso 
poetae  proposito  videntur  separari  omnino  non 
posse. 

L   —  Strepsiades. 

Ac  primum  Strepsiadem  in  Nuhihus  non  primas 
omnino  partes  agere,  neque  in  illius  maxime  mo- 
ribus  effingendis  totam  versari  comoediam  satis  ap- 
paret.  Huc  potissinuim  tendit  comocdia  ut  sophista- 
rum  detestandai  opiniones  revelenlur,  infandaque 

moriim  corruptio,  qiiam  ex  illis  oriri  necesse  sit, 
detegatur.  Haec  vero  cum  ita  sint,  Strepsiades  ni- 
hilominus  vera  vivaque  persona  est,  omni  parte 
absoluta,  sibique  semper  constans,  et  plane  digna 
qu3e  cum  admirabili  illa  theatri  nostri  figura  con- 
feratur  quam  Molerius  Jordanii  nomine  fecit  im- 
mortalem. 

Quo  igitur  in  statu,  si  omnia  poeseos  orna- 
menta  circumcidamus ,  Strepsiades  revera  ver- 
satur?  Homo  nempe  ille  est,  a  prodigo  filio  suis 
divitiis  prope  spoliatus ,  ideoque  sophistarum  sce- 
lestam  opem  requirere  paratus,  ne  debita  per- 
solvat  creditoribus. 

Hsec  rerum  conditio,  hic  status  est.  Quomodo 
vero  ex  simplicissimis  illis  quasi  elementis  com- 
plexam  vivamque  hominis  naturam  poeta  est  effec- 
turus  ? 

Strepsiadem  nempe  rusticum,  agrestemque,  di- 
vitis  vero  feminse  maritum,  effinxit.  Nec  mora  :  ex 
ipsa  illa  Strepsiadis  incompta  rusticitate  caetera  si- 
mul  defluunt.  Rusticis  animis  nihil,  omnibus  tem- 
poribus,  lucri  avidius  esse  satis  profecto  constat. 
Ut  mus  ille  Horatianus , 

Asper.,  et  attentus  quxsilis 

optiine  dici  potest.  Quod  pulchrum ,  quod  elegans, 
parum  curat.  Avaritia  insignis  est.  Exiguas  opes, 
formicae  instar,  cum  indefessa  sedulitate   paulatim 

accumulat,  donec  dives  landem  fiat.  Pecuniam 
suam  non  propter  veram  tanlum  utilitatem,  sed 
propter  tot  consumptos  in  illa  paulatim  acquirenda 
labores  sudoresque,  amore  quodam  prosequitur  ac 
toto  diligit  animo.  Talis  profecto  nobis  ostenditur 
Strepsiades.  Debcatam  uxoris  luxuriam  sine  fine 
lamentatur,  qui  semper  pane  vixit  et  caseo.  Fi- 
lium  prsesertim,  adeo  a  majoribus  degenerem,  diis 
infernis  prope  vovet.  Ecce  vivit  jam  persona;  Stre- 
psiadis  mores,  affectus,  animum  agnoscimus  :  in 
Moleriano  quoque  illo  Georgio  Dandino  aliquid  tale 
inesse  meminimus. 

Quid  postea?  qui  divitias  suas  tanto  cum  dolore 
videt  a  filio  et  uxore  imminutas,  nullas  certe  vias 
ac  rationes  repudiabit  quibus  illas  se  recuperare 
posse  speret.  Cum  vero  animo  rudis,  ingenii  ex- 
pers,  virtutis  denique  plane  nescius  sit,  multa 
illum  et  ludicra  et  ridicula  facere  vel  invitum  ne- 
cesse  est.  Ea  prorsus  idonea  sophistis  praeda  obji- 
citur.  Magicas  etiam  artes,  data  occasione  ,  liben- 
ter  imploraret.  Nihil  tam  absurdum,  tam  stultum 
est,  modo  multa  magnaque  promittat,  quod  non 
avidissimo  animo  amplectatur,  creditores  repel- 
lendi  causa.  Sophistarum  artem  non  quia  revera 
ad  mendacia  defendenda  optima  est ,  sed  quia 
talem  ipsa  sedictitat,  statim  affectat,  eomagis  ridi- 
culus  quod  ne  illam  quidem  doctrinam,  licet  ab- 
surdissimam,  aut  intelligere  valet  aut  memoria  re- 
tinere.  Ita  omnia  Strepsiadis   vitia  secum    optime 

constant  cohserentqiie.  Quidquid  ridicule  aut  loqui- 
tur  aut  facit  ex  uno  eodemque  fonte,  ex  ipsa 
nempe  illius  natura  animoque,  quasi  defluit.  Nihil 
in  tota  ejus  descriptione  fortuitum  est.  Poene  ni- 
hiL  occurrit  quod  ex  libera  magis  poetseinventione 
quam  ex  naturali  depictse  indolis  unitate  ortum  vi- 
deatur  :  ac  nescio  an  ullam  personam  theatrum 
nostrum  effinxerit  qucC  viventi  similior  sit. 

Hsec  igitur  de  «  summa  operis,  »  ut  ait  Horatius. 
Jam  vero  si  ad  singula  personae  lineamenta  descen- 
dimus,  quid  jucundius  quam  mira  illa  ubertas  ac 
diversitas  quam  in  variis  hominis  affectibus  expli- 
candis  cum  perpetuo  quodam  lepore  profudit  Aris- 
tophanes  ?  Duas  tantumscenas  hicmemorare  liceat, 
et  paulo  attentiusperpendere,  quibus  tandem  plane 
ostendatur  quse  picturae  illius  veritas  sit. 

Sicut  apud  Molerium  Jordanius,  postquam  ele- 
ganter  vivere  et  optimatum  mores  aemulari  desti- 
natum  habet  in  animo,  philosopliiae  magistrum 
statim  arcessit  a  quo  liberalem  doctrinam  dicendi- 
que  elegantias  doceatur,  ita  Strepsiades,  ubi  so- 
phistas  audiit  et  dicendi  et  praesertim  mentiendi 
optimos  magistros  esse,  festinat  ad  Socratem.  Hinc 
dialogus  ille  incipit  omni  comicae  inventionis  festi- 
vitate  jucundus,  qui  inter  vetulum  jam  rusticumque 
discipulum  ct  magistrum  cunctis  nebularum  artibus 
ac  discipiinis  munitissimum  continuatur  (1).  Jor- 

(1)  V.  -219-509. 

danium  norainavimus  :  non  quod  Molerianus  ille 
heros,  Strepsiadis  instar,  amissas  doleat  divitias, 
aut  doctrinam  suse  avaritise  inservire  jubeat.  Alia 
prorsus  conditio,  alius  rerum  status  est.  Eadem 
vero,  in  utraque  comoedia,  horainis  imbecillitas, 
ignorantia,  vanitas  ;  similis  discendi  araor,  sirailis- 
que  ratio ,  vel  potius  rationis  oranis  indigentia. 
Rudis  utraque  et  radicitus  plebeia  natura,  nec  quae 
ad  excelsiora  generoso  quodara  elegantis  culturae 
desiderio,  sed  vili  vulgarique  penitus  cupidine 
irapulsa  tendat.  Quod  quidera  jara  apparebit  :  nunc 
ad  Strepsiadera  revertendura. 

In  illo  igitur  lepidissirao  cura  Socrate  dialogo, 
ne  singula  raajori  sedulitate  discutiaraus  quam 
necesse  forsan  videatur,  quonara  modo,  quibus 
potissimura  signis  intiraa  illa  totius  persona?  na- 
tura,  ex  qua  viva  demum  indoles  efficitur,  avida 
nempe  et  crassa  rusticitas,  sese,  ut  ita  dicam,  foras 
producit  ostenditque  ? 

Interroganti  Socrati  quara  doctrinse  partera  potis- 
siraura  discere  velit,  «  illara  profecto,  »  respondet 
Strepsiades,  ((  qua  quis  doceatur  non  reddere  id 
quod  debeat  (1).  »  Egregium  prorsus  responsum! 

(1)  "AX).»  |JL£  6t5a|ov  Tov  sTepov  xotv  coTv  Xoyotv , 

Tov  (xr|0£v  (XTtoSiSovTa. 

V.  244-245. 

Lectorem  seinel  inonitum  statiin  vclim  me  ,  Dindorfianam 
secutum  recensionem ,  grixica  verba  latine  ipsum  vertissc  ,  nec 
Brunckiana  intcrpretatione  aliter  usum  esse  quam  ut  meam,  si 
quando  dubius  haercrem,  ad  meliorcm  formam  adducerem. 

3 

Paucioribus   verbis    majorem  stoliditatis  simul   et 
avaritise    vim,  quae  quidem   tota  Strepsiadis    na- 
tura  est,  nemo  poterat  includere.  Nec  vero  propo- 
situm   suum  vel  minimo  temporis  spatio  oblivisci- 
tur.  Nequidquam  Socrates  omnia  deinceps  mendacis 
artis  miracula  et  prestigias  homini  ostentat  vendi- 
tatque.  Nihil  aliud  scientia  est,  judice  Strepsiade, 
quam  magica  nescio  qua  mentiendi  et  furandi  po- 
testas,  omnibus  hominum  artibus  ideo  superior  quo 
minus  a  plerisque  cognita  sit,  cseterum  quse  cum 
veritate  disquirenda  nihil  omnino  commune  habeat. 
Non  quod  Socraticis  illis  facetiis   de  vocabulorum 
generibus  cseterisque  ejusdem  speciei  cavillationi- 
bus   non    admodum   delectetur ;    ingenti    prorsus 
admiratione  erga  hominem ,  ut  videtur,  omnis  doc- 
trinse  peritissimum,  percellitur  (v.  379).  Nec  dedi- 
gnatur,  rustici  more,  cavillari  et  ipse  cum  Socrate, 
non  sine  magna  Socratis  ira,  qui  pro  serio  homine 
haberi  vult  ab   omnibus.  Gaudet    igitur    primum 
Strepsiades  nugis  illis  omnibus  litterariis  :  mox  ta- 
men,  propositi  usque  memor,  viam  sequo  longiorem 
existimat;  grammaticam  jam  respuit:  finem  statim, 
nempe  mentiendi  artem,  votis  capessit  (v.    433). 
Quumque  tandem  videt  se  parum  in  ea  doctrina 
quam  quserit  per  tot   discursus  profecisse,  scholae 
ipse  valedicit,  filium  juniorem,  ideoque  ad  doctri- 
nam  omnem  ebibendam  multo,  ut  credit,  aptiorem, 
eodem  jam  missurus. 

Haec  omnia  optima  sunt.  Ita  et  Jordanius,  arces- 

sito  philosophice  magistro,  quem  quidem  non  ali- 
quid  discendi  causa,  sed  ideo  tantum  ut  aliquid 
didicisse  videretur,  ad  se  arcessivit,  eo  maxime 
tempore  se  liberalium  artium  amantissimum  decla- 
rat  quo  satis  omnibus  verbis  ostendit  se  ab  illis 
omnino  alienam  vitam  hactenus  duxisse.  Quandiu 
quidem  magister  de  litterarum  natura  variisque 
oris  in  pronuntiando  flexionibus  disserit,  delecta- 
tur  Jordanius  puerili  quodam  more,  et  miratur 
etiam  virum  tanta  eruditione  conspicuum.  Sed  in 
illo,  ut  in  pueris,  ut  in  ipso  Strepsiade,  non  diu- 
turna  esse  potest  talis  ingenii  contentio.  Igitur, 
talium  dissertationum  brevi  pertaesus,  ad  suum 
quoque  propositum,  Strepsiadis  instar,  delirus  senex 
sponte  redit :  non  ad  mentiendi  prorsus  artem  con- 
quirendam  (alia  enim  Jordanio  delirii  species  insita 
est ),  sed  ad  illam  scribendi  elegantiam  obtinendam 
qua  pulchrae  Dorimenae  animum  tangat  molliatque. 
Judice  Jordanio,  in  epistola  quadam  amatoria  con- 
scribenda  tota  doctrina  consistit;  judice  vero  Stre- 
psiade,  in  habenda  mendaci  oratione.  Suum  utri- 
que  proprium  et  peculiare  insaniai  genus  inest  ; 
insania  vero  par  in  utroque. 

In  illo  quoque  Strepsiadis  et  Phidippidis  dialogo 
(v.  814-871)  quo  filium  pater  doctrina  recens 
acquisita  stupefacere  aggreditur,  eadem  Strepsiadis 
natura,  eademque  cum  Moleriana  persona  simili- 
tudo  apparet.  Quaj  prope  nescit,  ea  prje  se  ferre, 
et  parta  laude  frui ,  jam  cupit  Strepsiades  :  tanto 

magis  ridiciilus  quod ,  quantam  stultitiam  ostentet, 
ne  suspicatur  quidem.  Cum  veram  igitur  scientise 
naturam  omnino  nesciat,  neque  illam  a  magicis, 
ut  diximus,  artibus  dissimilem  esse  plane  videat, 
jam  factus  ex  discipulo  doctor,  vanisque  argumen- 
torum  quasi  fragmentis  ac  ruderibus  confisus,  in 
pugnam  audacter  prodit,  omniaque,  ut  quidem 
existimat,  jamjam  victor  eversurus  est.  Jovem  solio 
detrudit ,  ventosque  in  Olympum  collocat ;  de 
vocabulorum  generibus  disputat  pertinaciter,  sua 
tanta  doctrina  superbissimus.  Quidquid  in  vetulum, 
ut  ita  dicam,  stolidumque  cerebrum  nuper  infudit 
Socrates,  illud  rursus  ipse  quasi  evomit,  multum 
prorsus  admirante  Phidippide,  sed  non  eo  sensu 
quo  voluerat  senex  imbecillus.  Quis  non,  illa  le- 
gens,  Jordanium  simulmeminerit,  primis  pugnandi 
prseceptis  vixdum  imbutum,  famulamque  statim, 
quasi  totius  artis  compos  sit,  gladio  persequentem, 
donec  ridens  illa  validissimis  ictibus  (licet  parum  arti 
convenientibus)  fugientem  jam  et  querentem  domi- 
num  insectetur?  Similis  error  utriusque,  similisque 
stultitia.  Doctrinam  enim  artemque  totam  carmine 
quodam  magico  paucisque  verbis  contineri  credi- 
derunt. 

Nescio  an  Aristophanes,  cum  Strepsiadem  osten- 
dit  contra  creditores  feliciter  disputantem,  sophis- 
ticae  potius  artis  nequitiam  ostendere  quam  per- 
sonse  ipsius  mores,  sicut  coeperat ,  effingere  voluerit 
(v.   1214-1302).   Gaeterum,  quidquid  id  est,  nihil 

fine  ipso  comoedise  lepidius ,  nihil    qnod  melius 

m  tota  Strepsiadis  natura  conveniat.  Sophistarum 
nempe  domum  incendio  destruit.  Ita  prorsus  agere 
sequum  erat  hominem  et  natura  rudem,  et  tanto 
magis  nunc  iratum,  postquam  a  sophistis  delusum 
se  sentit,  quo  stultiorem  erga  illos  admirationem 
magisque  coecam  fidem  animo  conceperat. 

Quid  plura  ?  Strepsiadis  personam,  si  recte  judi- 
cemus,  inter  perfectissimas  omnium  comoediarum 
personas  audebimus  numerare.  An  igitur  inter 
Aristophanis  Moleriique  artem ,  in  tali  persona 
concipienda ,  nihil  interest  ?  Minime  profecto. 
Nam  Strepsiades,  iterum  dicam,  secundas  partes 
in  comoedia  agit.  Non  de  moribus  illius  depingen- 
dis,  sed  de  Socrate  potissimum  refellendo  curat 
poeta.  Vel  quum  mores  depingit,  alium  plerumque 
finem,  ut  aliquid  nempe  demonstret ,  operi  suo 
assignat.  Hoc  vero  et  Strepsiadi  et  nobis  feliciter  in 
Nubibm  evenit,  demonstrationem  illam  quee  in  om- 
nibus  Aristophanis  comoediis  requirenda  est  per- 
sonse  moribus  explicite  depingendis  non  offecisse. 
Vivit  Strepsiades,  ejusque  vultus  in  memoria  nostra 
juxta  pulcherrimas  Molerii  effigies  semper  insi- 
debit. 

II.  —  Lysistrata. 

De  Lysistrata  idem  primo  quod  de  Strepsiade 
dicendum  est,    aliud  nempe  proposituni  habuisse 

poetam  in  animo  cum  comoediam  illius  nomine  desi- 

gnatam    conscriberet ,    quam   ut   illius    prcesertim 

mores  ingeniumque  depingeret.  Non  tam  qualis  sit 

ipsa  Lysistrata  quam  quid  defendat ,  quid  requirat, 

quid  velit,  poetavoUiit  nobis  ostendere.  Hoc  etiam, 

quoniam   Strepsiadem   memoravimus,  addere  non 

erit  supervacaneum,   Lysistratse  personam,  quod 

quidem  feminam  decet ,  minus  certo  forsan  ac  recto 

progressu   sese   explicare  quam  Strepsiadem.  His 

vero  dictis,  statimjam  meminisse  debemas  delica- 

tissimam  simul  et  fortissimam  mulieris  naturam  in 

admirabili  illa  Lysistrata  Aristophanem  effinxisse. 

Et  feminas  quidem  piurimas  in  scenam  induxit 

Aristophanes,  quarum  nulla  fere  non  aliquid  ve- 

nustum  habet  ac  blandissimum.  Qaid  memorem  in 

Concione  feminarum   Praxagoram  illam,  audacia  si- 

mul    et   ingenio,    et   venustate  conspicuam,  quae 

Lysistratse  prope  similis  sit,  nisi  quid  in  inventione 

haberet  etiam  vividius  audaciusque  ?  Et  aliae  non- 

nullse  sunt  vel  in  Thesmophoriaziisis  vel  in  ipsa  Ly- 

sislrake  comcedia.  quarum  quidem  jucundissima  men- 

tio  fieri  potest :  quid  enim  Atheniensi  Myrrhinaaut 

Spartana  Lampito  pulchrius  ?  Jam  vero,  quis  non 

attica  responsa  Calonices  exquisitumque  salem  me- 

minit  ?  Quum  vero  de  his  omnibusdisserere  longum 

sit,  neque  omnium   prorsus  illarum  ingenia  cum 

pari  cura  fuerint  a  poeta  exphcata,  eo  Hbentius  sola 

Lysistrata  consideranda  contenti  erimus  quod  illa 

sorores  omnes,    ut  ita  dicam,  toto  vertice  supere- 

minet,  effigiemque  nobis  prsebet  longe  pulcherri- 
mam. 

At  enim,  dicet  aliquis,  quid  Lysistratae  sermone 
interdum  impudentius  ?  Quid  obscenius  tot  facetiis 
quibus  inter  se  feminse  jocari  solent  ?  An  vero 
illud  etiam  oblivisci  nos  oportet,  plurimis  locis  ri- 
dere  Aristophanem  illum  quem  atticis  mulieribus 
imputat  vini  amorem  ?  —  Quse  quidem  omnia  et 
sponte  concedere,  et  omnino  detestari  non  dubita- 
bimus.  Cui  vero  non  plane  liquidum  est  unde  illa 
exorta  sint?  Reclamavisset  populus,  qui  phallopho- 
rias  spectatum  venisset,  nisi  jocos  aliquando  ni- 
mium  orgiasticos  cum  decentissimis  leporibus 
miscuisset  Aristophanes.  Inde  illce  faceti?e,  a  vera 
prorsus  et  Lysistratse  et  aliarum  natura  abhorren- 
les  ;  quas  pudicae  quidem  et  decenti  mulieris  ima- 
gini,  populi  causa  delectandi,  extrinsecus  additas 
haud  immerito  quis  contendat.  Hoc  poetse  prorsus 
miserum  accidit  ut  tempori  suo  aliquid  debuerit 
condonare,  nec  potuerit,  sicut  Molerius  noster, 
feminas  decentissima  nitidas  venustate  effingere. 
Cseterum,  propter  illa  quse  omnino  externa  sunt, 
intimam  tot  feminarum  naturam  aspernari  non  de- 
bemus  ;  quod  vilissima  ornamenta  eburnese  statuse 
addere  debuerit  Aristophanes  lamentari  quidem 
possumus  :  illis  vero  statini  detractis  et  avulsis,  ad 
ipsam  desc  formam  admirandam  progredi  decet 
oportetque. 

Lysistrata ,  in  Aristophanis  comocdia ,  ducis  ali- 

cujus  partes  agit  qui  magnam  diversamque  multi- 
tudinem  ad  unum  quoddam  lendere  propositum 
communique  auimoquasi  conspirarejubet  cogitque. 
{(  Ecce  illa  prodit  in  medium,  chorus  ait  femina- 
»  rum,  quse  nos  et  in  consiliis  et  in  ipso  agendi 
))  discrimine  regit  (1).  »  Quam  Lysistratse  laudem 
tribuit  chorus,  eamdem  et  apud  Homerum  et  apud 
Sophoclem  Neoptolemo  ipsi  datam  videmus,  quem 
laudant  omnes  quod  in  prseliis  pariter  et  in  consiliis 
vel  virtute  vel  prudentia  emineret.  Hoc  sibi  pro- 
posuit  Lysistrata  ut  plurimas  feminas  conjuratione 
quidam  communi  constringeret.  Aliquid  igitur  The- 
mistoclis  aut  Periclis  in  illa  inesse  necesse  est  quse 
mobile  prorsus  examen  regere  ausa  faerit.  Quid 
vero  muliebre^  quid  proprium  et  singulare  in  The- 
mistocle  hoc  noslro  inveniemus?  Haec  summa  poetae 
ars  fuit  ut,  diversissimas  miscendo  virtutes,  perso- 
nam  quandam  creaverit  omni  feminarum  et  venus- 
tate  et  acumine  conspicuam. 

Ac  primum,  ut  tantse  ducem  conjurationis  decet, 
sagax  iili  animiis  est,  ingeniumque  et  pra?sentia 
perpendere  et  futura  prospicere  idoneum.  Finem 
elegit  assequendum  omni  dignum  admiratione  :  ut 
pax  videlicet,  per  tot  anuos  desueta  ideoque  magis 
optabiHs ,  civitatibus  griecis  reddatur.  Quam  vero 
viam,  ut  id  efficeret,  invenit,  etsi  nimia  illa  morum 


(1)  "AvaaTtt  Ttpayou;  toOSe  xal  [iouled^i.aTot;. 

V.  706. 


—  41   — 

libertas  de  qua  supra  diximus  in  hoc  quoque  ap- 
paret,  nemo  sane  illam  parum  apud  Athenienses 
efficacem  fuisse,  si  quidem  Aristophani  credimus, 
arbitretur.  Nec  satis  fuit  Lysistratae  etoptimum  sibi 
finem  statuisse,  et  efficacissimam  elegisse  viam 
propositum  exequendi.  Firmitale  nunc  opus  est,  ne 
conjuratffi  mulieres,  in  suam  queeque  imbecillita- 
tem  paulatim  relapScC,  illam  ducis  voluntatem  irri- 
tam  faciant  inanemque.  Vixdum  enim  facta  con- 
juratione,  ecce  alise  aliis  rationibus  atque  causis 
palam  allegatis  una  recedere  cupiunt  omnes  ducis- 
que  vigilantiam  eludere.  Verum  adest  ubique 
Lysistrata,  et  ingenio  perspicaci  et  voluntate  incon- 
ciissa  omnipotens.  Nec  precibus  ullis  commovetur, 
nec  dolis  fallitur  :  hos  quidem  detegit,  illasque 
aspernatur;  donec  omnia  rursum  componat  ac  res- 
tituat.  Cseterum  sibi  tantum  in  omnibus  confisa  , 
cum  indefessa  diUgentia  munere  suo  perfungitur. 
Sola  coUoquitur  cum  omnibus  :  hortatur  muHeres ; 
Atheniensium  Spartanorumque  legatos  et  arcessit 
et  alloquitur;  optimi  ducis  instar,  non  ante  quies- 
cit  quam  omnia  et  providerit  et  perfecerit. 

Cum  vero  et  acumine  ingenii,  et  voluntate,  et  di» 
ligentia  prope  virili  emineat,  non  ideo  minus  ex- 
quisitis  delicatissimge  naturse  blanditiis  insignis  est 
Lysistrata.  Non  philosophi  vel  rlietoris,  sed  feminae 
more  rationi  obsequitur.  In  illius  iugenio  ncscio 
quid  inest  subtile,  vividum,  argumentorum  amba- 
gibus  expeditum,  ad  veritatem  capessendam  rapido 

quodam  quasi  visu  prseceps,  quod  feminam  statim 
prodit ;  nec  tantum  subtilitate  judicandi,  sed  di- 
cendietiam  et  sentiendi  gratia  quadam  blandissima 
illud  ingenii  acumen  illaque  sagacitas  maxime  va- 
lent.  Quid  quod  in  ipsa  illa  sagacitate,  quse  proprie 
attinet  ad  ingenium  et  rationem,  aliquid  etiam  in- 
venimus  quod  humanum,  quod  tenerum,  quod  mi- 
sericors  videtur.  Hoc  enim  feminae  proprium  est  ut 
non  tam  argumentis  quam  affectu  quodam  ad  mi- 
sericordiam  inclinato  impelli  soleat  ad  agendum. 
Vera  prorsus  femina  est  vel  illa  Cornelii  nostri 
Paulina,  vel  illa  Racinii  Berenice,  quae  viro,  ina- 
nia,  ut  arbitratur,  argumenta  congerenti,  fletibus 
questibusque  respondet.  Veritatem  statim  et  ad- 
spectu  primo,  non  modo,  ut  ita  dicam,  quasi  ra- 
tioni  consentaneam  agnoscere  et  intueri,  sed  ut 
bonam  et  optabilem  sentire  simul  et  amplecti,  hoc 
vere  muliebre  est  ;  hoc,  inquam,  et  in  iUis  Cor- 
nelii,  Racinii,  Molerii  mulieribus,  et  in  Lysistrata 
nostra  plane  invenimus. 

Quod  quidem  ut  appareat,  eloquentiam  Lysistra- 
tae  breviter  liceat  et  considerare  et  admirari.  In  illa 
enim  eloquentia  omnes  simul  lepidissimai  muHeris 
virtutes  et  blanditise  ostenduntur. 

Procedente  nempe  in  medium  Lysistrata,  sic  ali- 
quando  Atheniensis  quidam  eam  alloquitur  :  «  Salve 
»  o  mulierum  fortissima!  Nunc  tu  vicissim  et  ter- 
»  ribilis  et  timida,  nunc  bona  simul,  malaque,  fe- 
»  rox  simul  et  venusta  nobis  debes  apparere  :  arte 

»  nunc  tota  tua  utere.  Nam  Grgecorum  primi,  tuis 
))  allecti  blandimentis ,  in  hoc  convenerunt.ut  tibi 
»  suas  dissensiones  componendas  remitterent  (1). )) 
Nec  vero  inferior  tot  tantisque  laudibus  Lysistratae 
videtur  eloquentia.  Quam  profecto,  ut  ait  ille  apud 
Aristophanem  Atheniensis,  tam  eximia  diversarum 
rerum  dulcedine  conspicuam,  tantis  praesertim  et 
judicii  rectitudine,  et  ingenii  lepore,  et  affectuum 
suavitate,  et  verborum  subtilitate  excellentem  exis- 
timo,  ul,  si  quidquam  requirere  liberet  quod  cum 
illa  merito  posset  comparari,  non  equidem  dubita- 
rem  vel  divinum  illum  Platonis  stylum,  qui  gratias 
Aristophanis  ore  locutas  credebat ,  gratiarum  ipse 
doctissimus  antistes,  vel  Fontanii  nostri  exquisitam 
dulcedinem,  qui  omnium  prorsus  leporum  et  ma- 
gister  fuit  et  exemplar,  cum  hac  Lysistratae  eloquen- 
tia  componere. 

Quid  enim^  quseso,  vehementius  una  dulciusque, 
quid  omni  affectuum  ettristitia  etsuavitateplenius, 
quid  quod  vel  erigatur  ad  sublime ,  vel  ad  humile 
dicendi  genus  facilius  descendat,  quam  egregia  illa 
Lysistratae  cum  Atheniensi  magistratu  disputatio 
qua  narrat  illa  veteres  Atheniensium  in  agendo 
bello   culpas,    timidos   mulierum   questus   bellum 


(l)     Xaip',  (T)  7ra7wv  (iv5p£iOTdr/i  •  Bv.  6v^  vuvi  rss.  yivtc^M 

SuvE/topriTav  loi ,  xai  xoivvi  TaY>i)-i^lAaTa  TtavT*  d7t£Tp£'j/av. 

frustra  deprecantium,  insanam  contra  virorum  su- 
perbiam  cluraque  responsa  ad  mulieres ,  et  provo- 
lutam  inde  ad  extrema  omnium  periculorum  discri- 
mina  tristissimasque  exercituum  csedes  universam 
civitatem?  Longum  sit  prorsus  enumerare  quam 
multa  in  tali  dialogo  lepida  sint  et  vivida,  quomodo 
familiaris  nunc  sermo,  nunc  grandis  eloquentia  fa- 
cillime  misceantur;  quid  conferant  ad  delectandum 
movendumque  et  apologi,  et  affectus,  et  argumenta, 
et  dicendi  varietas  incredibilis. 

Jam  vero,  ne  diutius  in  his  immoremur,  admi- 
rabile  illius  adhortationis  exordium,  exempli  causa, 
transcribere  liceat,  quam  in  fine  prope  comoediae 
Atheniensibus  pariter  Spartanisque  facit  Lysistrata. 
Quae  praesertim  in  illa  oratione  notanda  sint  osten- 
dere  supervacaneum  est :  nam  omnia  pariter  optima 
sunt.  Civem  quemdam  Atheniensem  alloquitur 
Lysistrata,  qui  nuper  ipsam  rogavit  ut  vetereshos- 
tes  tandem  conciliaret  :  «  Quod  rogas,  »  ait,  facil- 
limum  est;  «  ...  Ubinam  estpax?  Duc  ad  me  Spar- 
»  tanos;  duc  vero  suaviter,  non  insolenter,  ut 
))  quondam  solebant  mariti  nostri,  heu !  nimium 
))  imperiti.  Huc  illos  cum  risu  grato  adduc,  ut  fe- 
))  minas  decet...  Duc  etiam  Athenienses,  prehen- 
»  sos  qua  poteris.  —  Propius  huc  venite,  Spar- 
»  tani;  vosque,  Athenienses  ,  parte  hac  accedite. 
»  Me  omnes  cxaudite.  Fcmina  tantum  sum,  recto 
»  vero  sensu  pra?dila  :  quodque  judicium  natura 
»  mihi  dederat,  id  ego  sapientibus  et  patris  mei  et 

»  seniorum  consiliis  aiixi  quantum  potui.  Hoc  pri- 
»  mum  vobis  peccatum  objicere  volo,  quod  quidem 
j)  vos  pariter  omnes  admisistis  :  Olympiae  enim,  et 
»  Thermopylis,  et  Delphis,  et  in  plurimis  aliis  lo- 
»  cis  quos  enumerare  sane  longum  est,  ante  unam 
»  eamdemque  aram,  fratrum  instar,  communia  sa- 
»  cra  instauratis.  lidem  tamen  vos  mutua  interne- 
»  cione  caedimini ,  et  grsecas  vastatis  urbes,  dum 
»  barbarus  vobis  assidet ,  focisque  minatur  ves- 
»  tris.  Hoc  primum  dicendum  erat  (1).  »  Inde  con- 
versa  nunc  ad  Athenienses,  nunc  ad  Spartanos, 
quae  proprie  utrique  populo  objicienda  sunt,  ex 
ordine  enumerat. 

Nec  singularem  prorsus  illam  Aristophanis  femi- 
narum  eloquentiam  ac  venustatem  possum  admi- 
rari,  quin  existimem  feminarum  personas  optimas 
fuisse  de  rebus  civilibus  poette  ipsius  interpretes , 
his  prsesertim  labentis  civitatis  temporibus  quum 
nihil  superesset  ex  vetere  Atheniensium  potentia 
praeter  inane  quoddara  simulacrum.  In  omnibus 
enim  Aristophanis  de  republica  judiciis ,  quis  non 
videt  naturam  subesse  delicatam  simul  et  vividis- 
simi  capacem  affectus,  nunc  ad  tristitiam  quamdam, 
nunc  ad  gaudium  pariter  aptam,  res  simul  homi- 
nesque  rapido  potius  mentis  visu  et  celeri  quodam 
sensu  judicantem  quam  longa  ac  prudenti  omnia 
perpendendi  diligentia,  magna  prorsus  et  subhmia 

(1)  V.  1112-1135. 

sentire  idoneam,  nec  minus  ad  vehementes  iras 
descendere  quam  ad  dulcissimos  converti  affectus 
promptam,  qualem  denique  et  poetse ,  et  mulieris, 
et  forsan  Atheniensis  prassertim  poetae  naturam  esse 
decuit  Nihil  in  Aristophane  inest  quod  non  Athe- 
niense,  id  est  subtile  simul,  et  gratia  nescio  qua 
decens,  et  lepidum,  et  sublime,  et  perfectum  videa- 
tur.  Nihil  in  illo  Spartanum  est,  quamvis  vel  erga 
Spartanos  justum  ac  moderatum  se  praebere  semper 
curet.  Non,  ut  Xenophon,  totus  in  Spartanos  admi- 
randos  cemulandosque  effunditur.  Veteres  Athe- 
nienses  grandiaque  Themistoclis  tempora  civium 
admirationi  proponit.  Caeterum  Athenas  vel  pec- 
cantes  usque  diligit,  ac  nescio  an  eo  magis  patriam 
dilexisse  videatur  quo  in  majorem  miseriarum  al- 
titudinem  per  culpas  suas  se  dimitteret.  Quis  certe 
non  miretur  quantum  vehemens  illa  priorum  co- 
moediarum  in  reprehendenda  civitate  acrimonia 
sensim  fuerit  calamitatibus  venientibus  mitigata? 
In  hac  ipsa  Lysistrata,  cum  illa,  sicut  et  postea  Pra- 
xagora,  matrum  lamentetur  conditionem ,  quae 
filios  longe  videant  abscedere  nunquam  forsan  re- 
versuros,  ecce,  ingenti  statim  ac  recenti  Sicilise 
clade  animo  omnium  recursante,  «  res,  precor, 
»  tristissimas,  0  mulier,  ne  revoca  in  raentem  nos- 
»  tram,  »  respondet  quaedam  comoediae  persona(l). 
Eadem  prorsus  ,  in  ultimis  omnibus  Aristophanis 

(1)  V.  590  :  Jliya,  (x/)  |j.vn(jixaxri(r(i?.  Ita  loquitur  6  7tp66oy),o;. 

comoediis,  vehementissimi  lepidissimique  poetae  et 
latens  tristitia,  et  humanitas,  et  dulcedo  nescio  qua 
apparet.  Hoc,  inquam,  in  Aristophane  maximum 
est,  quod  animus  illi  fuit  et  humanitatis  et  patri^e 
simul  capax,  nec  medio  in  risu  «  rerum  lacrymas  » 
adspernatus.  Htec  denique  causa  fuit  cur  Lysistra- 
tam  illam  potuerit  effingere,  adeo  quidem,  si  peni- 
tus  perspexeris,  et  venustam  et  decentem,  lit  natu- 
rali  ejus  gratiae  ac  pudori  ipsa  dicendi  obscoenitas 
(hsec  enim  externa  est)  nequeat  officere ,  dignaque 
omnino  sit  quse  inter  illas  Molerii  ac  Racinii  feminas 
reponatur,  tam  lepidas  simul  ac  sapientes  huma- 
nasque. 


CAPUT  QUARTUM. 

DE  PHILOCLEONE,  DEMO  ET  CLEONE. 

Tres  nobis  personae  considerandae  adhiic  super- 
sunt,  Philocleon  nempe,  et  Demus,  et  Cleon. 

Eadem  in  illis  depingendis  et  varietas  et  simili- 
tudo  Veri  prope  absoluta  invenitur,  quam  nuper  in 
Strepsiade  et  Lysistrata  notavimus.  Si  vero  judi- 
care  decet  utri  magis  emineant ,  non  equidem 
affirmare  dubitaverim  aliquid  etiam  majus  et  insi- 
gnius  in  tribus  his  personis  inesse  quam  in  duabus 
prioribus.  Quid  igiJur  illud  est  quo  a  ceeteris  dis- 
tinguuntur? 

Hac  nempe  re  primum  differunt  quod  in  comoedia 
locum  quemdam  obtinent  adeo  prsecipuum ,  ut  to» 
tum  fere  opus  in  his  quasi  innitatur,  et  ex  ipsa  cu- 
jusque  personse  descriptione  illa  videatur  conclusio 
provenire  quam  persequitur  Aristophanes.  Quid 
autem  hoc  rei  est?  An  igitur  Aristophanes  in  Equi- 
tibus  atque  Vespis  mores  hominum  Molerii  instar 
voluit  depingere,  nec  quidquam  praeterea?  Non  ita 
prorsus  inteliigendum  est  id  quod  dicimus.  Hoc 
tantum  alfirmamus,  quod  quidem  non  dubium  est, 

in  Philocleone,  et  Demo,  et  Cleone,  mornm  pictu- 
ram  non,  ut  in  Lysistrata  vidimus  ac  Strepsiade, 
externum  quoddam  fabulae  ornamentum  esse,  sed 
revera  plurimum  conferre  ad  ipsam  illam  demons- 
trationem  perficiendam  quam  sibi  poeta  proposuit. 
Quid  enim  Aristophanes  in  Equitibus  ac  Vespis  vult 
demonstrare?  Populum  nempe  Atheniensem,  si  di- 
rum  illum  judicandi  furorem  respuat ,  Cleonisque 
dominationem  excutiat,  jam  ex  misero  simul  riden- 
doque  fore  felicissimum.  Hoc  igitur  ut  in  audien- 
tium  animos  injicerel ,  in  Philocleone  ac  Demo, 
tanquam  in  speculo,  vividam  hic  imaginem  Athe- 
niensibus  proposuit ,  qua  illos  ostenderet,  prout 
Cleoni  vel  pareant  vel  contra  resistere  audeant , 
miseros  beatosve,  ridiculosque  vel  admirandos;  in 
Cleonis  vero  imagine,  omnia  illa  vitia  depinxit 
quse  talis  belluae  dominium  et  obedientibus  turpis- 
simum  et  resistentibus  minime  formidandum  effi- 
cerent.  Ita  fit  igitur  ut  sublata  quidem  illa  morum 
pictura,  comoedia  quoque  evanescat,  nec  tamen 
dici  possit  Aristophanes  mores  tantum  sibi  pro- 
posuisse  describendos. 

Magnitudinem  quoque  nescio  quam  tribus  his 
personis  propriam  esse  diximus  qualem  vel  in  dua- 
bus  illis  non  videre  sit.  Cujusquidem  rei  causa 
plane  jam  in  promptu  est.  Quid  enim  Philocleonem 
ac  Demum  esse  diximus?  Non  homo  videlicet  unus 
et  alter,  non  judex  aiiquis  aut  herus  unus  inter 
multos,  sed  ipsa  populi  totius  similitudo  sub  iUis 

nominibus  ostenditiir.  Duo ,  ut  ita  dicam ,  populi 
Atheniensis  prcecipuai  species  erant  :  una  judican- 
tis,  altera  disputantis  in  foro  de  rebus  civilibus ; 
quarum  quidem  utramque,  pictura  quadam  ingenti 
expressam,  seternitati  tradidit  Aristophanes.  Quid 
vero  Cleon  ille  est,  quem  in  Equitibus  effinxit, 
nisi  utriusque  simul  concionis,  et  judicantis  et  deli- 
berantis,  terribilis  dominator,  infanda  urbis  pestis, 
et,  judice  quidem  poeta,  ex  odiosis  omnibus  dema- 
gogis,  unus  odiosissimus? 

Tres  igitur  illas  personas  jam  singulas  sumus 
consideraturi,  et  videbimus  quomodo  in  his  quo- 
que,  licet  pulcherrimse  sint,  prsecipuumque  locum 
in  comoedia  obtineant,  illa  tamen  Aristophaneee 
artis  natura,  quam  soepe  jam  definire  tentavimus, 
agnoscatur. 

I.   —  Philocleon. 

In  Philocleone  duse  prope  naturse  commixta3  sunt 
et  copulata? ,  ita  vero  copulatne  ut  una  tantum  in- 
doles  ex  duobus  quasi  elementis  efficiatur.  Nam  in 
eo  et  seterna  qusedam  judicis  natura ,  et  populi 
prsesertim  Atheniensis  propria  effigies  inest.  Utrum- 
que  igitur  intueamur,  hoc  primum  scrutantes  quod 
seternum  est  omnibusque  locis  convenit. 

Ut  enim  res  profecto  maxima  est  hominem  unum 
cseterorum  bona  vitamque  in  manu  prope  sua  ha- 
bere,   omnique   reverentia  dignus  merito  videtur 

qui  tali  potentia  et  sapienter  et  moderate  iititur, 
ita  si  quis  natura  mecliocri ,  animo  vulgari  praidi- 
tus,  illud  munus  acceperit ,  nihil  tali  homine  tur- 
pius,  nihil  quod  utilius  in  comicam  scenam  induci 
possit.  Pravus  est  igitur  judex  Philocleon.  Quum 
autem  judex  ille  optimus  quem  venerantur  omnes 
et  justitise  studiosus ,  et  cequitate  quadam  sponte 
ad  clementiam  inclinata  conspicuus ,  et  veritatis 
ante  omnia  reperiendoe  cupidus ,  et  modestia  insi- 
gnis  esse  debeat  ;  ille  contra  ambitione  laborat  ac 
superbia,  reosque  damnat  prope  inauditos,  potius- 
que  observandis  consuetudinibus  judiciorum  quam 
veritati  indagandae  studet,  et  immodestia  magis 
qiiam  temperantia  eminet.  Arrogantia,  crudelitas, 
stultitia,  libido  in  illum  quasi  conveniunt,  seter- 
namque  illam  pravi  judicis  effigiem  conficiunt  quam 
quidem  et  Racinius  noster  in  suis  Litigatoribiis  rur- 
sum  expressit.  Et  Dandini  quidem  figura  ita  nobis 
omnibus  cognita  est  ac  familiaris  ut  de  illa  longius 
nolim  disserere  :  hoc  vero  notare  satis  sit,  adeo 
jam  perfectam  in  suis  Vespis  pravi  judicis  imaginem 
effinxisset  Aristophanem  ut  nihil  omnino  novum 
lepidissimus  imitator  addendum  censuerit. 

Quid  justum  sit  necne ,  parum  curat  Philocleon  ; 
nec  vero  ut  talia  dijudicaret  illam  judicandi  potes- 
tatem  tanto  cum  amore  amplexus  est,  sed  ut  foret 
ipse  omnipotens,  cseterosque  cives  frementes  sup- 
plicesque  intueretur,  sua  Isetus  majestate,  et  im- 
modica  inflatus  potentia.  Quod  quidem  et  impu- 

denter  et  stolide  simul  Bdelycleoni  filio  in  dialogo 
illo  declarat,  qao  filius  patri  demonstrare  aggredi- 
tur  servire  Cleoni  judices  omnes.  Igitur,  adducto 
statim  reo,  potestatem  suam  ostentandi  cupidine, 
et  furia  simul  nescio  qua  instinctus  quali  dicuntur 
laborare  qui  visus  suos  sanguine  semel  pasci  susti- 
nuerunt,  ecce  dixit  jam  sententiam  reumque  dam- 
navit  :  aliqua  enim  crimina  semper  suppeditant, 
tyrannidis  nempe  restitutae  vel  initee  conjurationis, 
quibus  damnari  possit  hominum  insontissimus. 
Quod  a  filio  cohibeatur,  nec  possit  in  tribunali 
((  quidquam  mali  facere  (1),  »  vehementer  lamen- 
tatur.  Semel  tantum  reo  pepercit  in  comoedia, 
inscius  videlicet ,  postquam  felicem  calculum  pro 
infausto  in  urnam  demisit  ignarus.  Erroris  autem 
causa  digna  est  quse  notetur  :  nimium  enim  come- 
dendi  voluptati  indulserat  optimus  judex,  non  mi- 
nus  ventri  quam  tribunali  deditus.  Cum  vero  ho- 
minem  insontem  tranquillo  animo  damnare  possit, 
alia  quaedam  sunt  quse  magis  curat  quam  hominis 
unius  vitam.  Nempe  si  defuerint  illi  cancelli  quibus 
reus  a  judice  solebat  intercludi ,  omnia  jam  per- 
dita  esse  dicas  et  profligata.  Sublatis  cancellis ,  lex 
tollitur  et  justitia.  Pereant  sane  leges  ,  modo  can- 
celli  supersit.  En  illam  pravi  judicis  naturam 
agnosciraus,  a  Racinio  quoque  illustratam.  Si  vero 

vel  ad  posteriores  comica?  nostrae  artis  magistros 
desceoderemus,  non  difficile  profecto  foret  in  cele- 
berrimis  qiioque  sequentis  saeculi  comoediis  aliqua 
Philocleonis  vestigia  invenire.  Hoc  vero  nos  Aris- 
tophani  tribuere  nunc  satis  sit  quod  in  suo  Philo- 
cleone  totus  jam  Racinii  Dandinus  contineatur. 

Sed  populi  quoque  Atheniensis  effigies  sub 
nomine  Philocleonis  depicta  est.  Hinc  illa  hominis 
parca  simul  et  misera  vita,  qui  triobolum  mavult 
judicando  mereri  quam  aut  multo  plura  sibi  labo- 
rando  comparare ,  aut  potius,  cum  jam  dives  sit, 
frui  comparatis.  Hinc  etiam  illa  quam  Bdelycleon 
vehementer  increpat  patris  stultitia,  dominum  se 
et  gubernatorem  rerum  omnium  esse  arbitrantis, 
cum  revera  et  Cleoni  pareat  et  ab  illo  insuper 
rideatur.  Dum  judex  enim,  majore  diei  parte  in 
Helisea  consumpta,  triobolum  segre  meretur,  socise 
omnes  civitates  dona  pulcherrima  in  oratores,  in 
demagogos,  in  Cleonem  ca^terosque  ejusmodi, 
quos  metuunt,  certatim  conferre  properant.  Illi 
vero  judicum  animos  vana  verborum  ostentatione 
quocumque  libuerit  inclinant  convertuntque,  stoli- 
damque  Philocleonis  mentem  et  tristia  judicum 
jejunia  inter  se  rident,  cumulati  simul  pecunia 
laudibusque. 

Ipsum  vero  Pilocleonis  adspectum  vultumque  de- 
pinxit  Aristophanes.  Choro  enim  est  similis,  qui 
constat  ex  judicibus.  Sordidi  incedunt  omnes, 
judicandi  cura  cmaciati ,  vigilando  lassi ,  Vesparum 

tenuitatem  simul  et  malitiam  referentes,  studiis 
agitati  ardentibus,  animo  semper  inquieto.  En 
igitur  quo  recidit  populus  ille  Atheniensis,  robore 
quondam  invicto  florentissimus ,  seu  Persarum  pe- 
dites  in  Marathoniis  campis  profligaret,  seu  clas- 
sem  apad  Salaminam  disjiceret  !  Studiis  tunc 
grandibus,  non  judicandi  nescio  qua  libidine 
flagrabat.  Tum  praeceps  quoque  ad  agendum  et 
rapidus  videbatur;  sed  hostes  reipublicae,  non 
miseros  aliquos  reos,  Cleoni  forsan  immerito  invisos, 
persequebatur.  Noctes  vero  hast?e  innixus  velramis 
incumbens,  non  tribunali  quasi  affixus,  pervi- 
gilare  consueverat.  lUis  enim  temporibus  non 
triobolum  judicando  mereri ,  sed  divites  Persarum 
campos  occupare  grpecasque  civitates  servare  ges- 
tiebant;  non  Cleon  tunc  aliquis,  sed  Theraistocles, 
et  Miltiades,  et  Aristides  summam  rerum  guberna- 
bant. 

Eo  tendit  omnis  comoedia  ut  populum  judicandi 
quidem  libidine  miserrimum  stultissimumque  fac- 
tum  esse,  illa  vero  dempta  libidine  felicem  simul 
fore  appareat.  Nec  patitur  prorsus  illa  poetae  volun- 
tas  Philocleonem  sibi  ad  extremum,  ut  ait  Horatius, 
constare.  Philocleonis  igitur  illud  ingenium  tamdiu 
quidem  exponit  quamdiu  proposito  suo  convenire 
arbitratur;  cacterum  non  dubitat  idem  iUud  ad 
novos  omnino  mores  in  fine  operis  convertere , 
quo  vividius  ipsa  ifla  mutatione  ostendatur  nova3 
hujus   vitic   fehcitas.    Nec  vero    Philoclconem  per 

intimum  quemdam  animi  progressum  ad  novos 
mores  adduxit.  Sed  filii  argumentis,  momento 
citius,  illum  convinci  voluit,  adeo  verum  est  id 
quod  supra  contendimus,  Aristophanem  nempe, 
vel  cum  personas  effingat  comicis  theatri  nostri 
personis  quam  maxime  similes,  aliis  plerumque 
rationibus  id  facere,  aliumque  persequi  finem. 
Hic  igitur  non  tam  indolis  cujusdam  unitatem 
explicare,  quam  quid  ex  felici  mutatione  proveniat 
utilitatis  demonstrare  nititur.  Non  itarepente  homi- 
num  mores  mutari  solent.  Quae  nobis  vere  innata 
indoles  est,  ea  usque  permanet,  nec  nisi  diuturnis 
conatibus  flectitur.  Si  veram  igitur  rerum  naturam, 
theatri  nostri  instar,  depingere  vellet  Aristophanes, 
ultima  tota  Vesparwn  pars  foret  resecanda.  Quo- 
niam  vero  non  Gallicus  poeta,  sed  Atticus  est,  nec 
Menandri  aut  Molerii  artem ,  sed  suam  exercet , 
illam  judicandi  libidinem  tanquam  ridiculam  ali- 
quam  eamdemque  sanabilem  Atheniensium  infir- 
mitatem  considerare  maluit  ;  quam  quidem  ut 
sanaret ,  non  dedignatus  est  et  aliquid  ipse  operae 
conferre,  comoediam  scilicet  conscribendo  qua 
beatam  sanati  Philocleonis  vitam  cum  tristi  deli- 
rantis  ejusdem  miseria  compararet.  Inde  ille  comoe- 
dise  finis,  quo  Philocleon  inducitur  meretricibus 
stipatus,  floribus  coronatus,  vino  gravis,  omnia- 
que,  ut  vulgus  quidem  existimat,  bcatissima)  vitae 
maximeque  effuste  la^titice  signa  pric  se  ferens. 

II.  —  Demos. 


Eadem  in  Demi  effigie  et  similitudo  veri  quod 
ad  mores  plerumque  attinet,  et  in  fine  tamen  illius 
legis  oblivio  qua  se  recentiores  poetse,  necessitate 
quadam  mutatse  artis  ,  adstrinxerunt ,  nempe  ut 
personas  sibi  constantes  effingerent.  Quod  utrum- 
que  breviter  ostendemus. 

Aristophanes  populum  Atheniensem  sub  imagine 
hominis  cujusdam  depingit  qui  servos  habet,  ut 
quidem  ipsi  videtur,  heri  amantissimos,  revera  au- 
tem  nihil  aliud  ex  ipso  illo  servitio  quserentes  quam 
quomodo  dominum  expilent  fallantque. 

Hominem  profecto  jam  novimus.  Multi  enim  sunt 
ejusmodi,  natura  debiles  ,  ingenio  hebetiori,  ob- 
noxia  omnibus  ludicra ,  qui ,  cum  se  delusos  sus- 
picantur,  ad  inanes  potius  iras  descendere  solent 
quam  delusores  constanter  punire,  et  furca,  ut  ita 
dicam,  expellere.  Nec  talia  profecto,  desunt  in 
theatro  nostro  hominum  ingenia.  Plurima  Molerius 
in  scenam  induxit.  Hunc  pessimo  finxit  hypocritse 
omnino  inservientem,  nec  videntem  quibus  dolis  et 
ipse  et  uxor  etiam  implicetur;  illum  ostendit  litte- 
rata)  feminae  dictis  obedientem  pessimumque  filiee 
matrimonium  invito  animo  accipientem;  alium  de- 
niquo  filiam  innocentissimam  faliacissima^  noverca; 
postliabentem  depingil.  Faliuntur  ct  deridentur  illi 
omnes ,  nec  videre  tamen  volunt  se  derideri ,  nec 

quum  vident/  a  derisoribus  liberari ,  nisi  postquam 
reluctati  sunt ,  sustinent. 

Tale  igitur  Demi ,  vel,  ut  latine  loquar,  Populi 
ingenium  est ;  quod  quidem  jucundissimis  colori- 
bus  depinxit'Aristophanes. 

Jam  in  scenam  primum  ingrediens,  ut  queritur 
simul  et  irascitur,  ubi  servorum  procul  tumultum 
inter  se  disputantium  audit !  Nihil  debili  natura 
irritabilius.  «  Quis  strepitus!  Proh  Deos !  non  re- 
»  cedetis  a  foribus ,  furciferi !  Eheu !  ramum  oliva3 
»  abripuistis  (1)!  »  Mox,  ubi  Paphlagonem  agnos- 
cit,  ira  subito  evanescente,  voce  incipit  jam  mol- 
hta  :  ((  Quid  vero,  tene  video,  mi  Paphlago?  At 
))  quisnam  te  male  habet?  »  Vere  nempe  dixerat 
in  comoediae  procemio  servus  Demosthenes  :  ((  He- 
»  rum  habemus  senem  ,  animo  rudi,  ad  iram  pro- 
»  num...  Huic  vero  blanditur  Paphlago  quidam  qui 
»  eum ,  canis  instar  adulando ,  falsis  blanditiis 
»  illexit,  decipit.  » 

Mox  vero ,  Agoracrito  loquente  et  multa  promit- 

tente,  sensim  ad  illum  convertitur  Populi  animus. 
Anceps  diu  manet  siletque.  Illum  videre  prorsus 
mihi  videor  qualis  in  Pnyce,  choro  quidem  auctore, 
esse  consueverat,  immotum  scilicet  ac  prope  lapi- 
deum,  oratorum  verba  hebetiori  mente  exaudien- 
tem ,  nec  quidquam  statuere  idoneum  ,  nisi  Cleo 
tandem  incertum  animum  dirigeret.  Sed  Cleonis 
imperium  labat.  Multum  clamanti  Agoracrito  sen- 
sim  confidere  incipit  senex  imbecillus  :  utque  fieri 
solet  in  stolidis,  quem  nuper  venerationi  quadam 
insana  prosequebatur ,  eumdem  nunc,  animo  mu- 
tato,  odio  pariter  vesano  persequitur.  Quid  pictura 
illa ,  si  comcediam  tantum  respicimus ,  lepidius  ; 
quid,  si  ipsam  rerum  humanarum  similitudinem 
quaerimus,  verius  simul  tristiusque  esse  potest? 

Igitur  Paphlago ,  in  summum  jam  adductus  pe- 
riculi  discrimen,  faedissimis  adulationibus  Populum 
urget.  Et  labefieri  quidem  iterum  jam  videtur  hu- 
jus  voluntas ;  nam  quae  falsissima  quivis  alius  sta- 
tim  suspicaretur,  ea  Populus  libenter  animo  ebibit. 
Rem  vero  statim  sensit  Agoracritus ;  illoque  novas 
blanditias  conferente,  tandem  Paphlagonem  asper- 
natur  Populus,  novique  famuli  beneficiis  laetus  per- 
fruitur. 

Nec  mora  :  jam,  exuta  senectute,  novo  juventu- 
tis  fulgore  renidet  populus.  Dimisso  statim  Cleone, 
omnia  simul  mutantur.  Redit  Hbertas  voluptasque. 
Oui  nuper  imbccillo  pariter  corpore  ct  animo  debi- 
lis,  domi  sedebat  inutilis,  pristino  vigore  tandem 

renovato,  ad  nova  facinora  prosilit  indomitiis,  ve- 
teremque  et  pacis  et  belli  gloriam  recuperat.  Quem 
quidem  comoediae  fmem  non  Populi  certe  natura, 
sed  fabulae,  ut  diximus,  lex  desiderabat.  Si  nihil 
aliud  qusesivisset  poeta  quam  ut  populi  mores  de- 
pingeret,  non  profecto  ostendisset  illum,  postquam 
Cleonem  Agoracrito,  id  est  malum  hominem  pejore 
alio  mutavisset,  pulchrum  repente  factum,  et  juve- 
nem  vigentemque.  Talem  enim  fortunam  nec  me- 
retur  nec  sibi  potest  virtutibus  suis  comparare,  qui 
non  tam  ab  insania  ad  sapientiam  redierit,  quam 
unum  quoddam  insanise  genus  alio  aliquo  haud 
meliore  mutaverit,  Quum  vero  non  mores  prdeser- 
tim  hominum  curet  depingere  ,  sed  cives  potius 
suos  vehementi  simul  et  lepida  adhortatione  ad 
meliorem  vita3  formulam  traducere  veHt,  novum 
nobis  in  hac  comoedia  consuetudinis  hujus  exem- 
plum  rebquit  quam  saepe  jam  diximus  ab  illo  ser- 
vatam ,  demonstrationis  nempe  per  comoediam  effi- 
ciendse. 

III.   —  Cleo. 

Ad  eam  tandem  personam  venimus  qucc  totius 
Aristophanis  theatri  longe  princeps  mihi  quidem 
videtur.  Illum  scilicet  Cleonem  dico,  in  quem  de- 
pingcndum  omnes  affectus ,  omnem  artem ,  totara 
denique  et  pectoris  et  ingenii  vim  contulit  poeta. 
Inter  universas  quidem  Molerii  personas  nescio  qua 

magnitudine  Hypocrita  ille  eminet,  cujus  in  effigie 
omnis  posteiitas  ipsam  hypocrisim  detestata  est  : 
nam  ea  persona  ipsam  illam  ingenuitatem ,  incon- 
cussum  veritatis  amorem ,  inexpiabile  mendacii 
odium  in  intimo  poetse  pectore  impressum  ostendit 
detegitque ,  ex  quo  caetera  quoque  ejusdem  opera , 
sive  de  litteris ,  sive  de  moribus,  sive  de  qualibet 
alia  re  ageretur ,  quodammodo  prosiluerunt.  Haud 
aliter  in  illa  Paphlagonis  sive  Cleonis  imagine  inti- 
mos  Aristophanis  sensiis  intimamque  naturam  efful- 
gere  vividius  existimo.  Illam  nempe  detestandi 
demagogi  descriptionem  perlegentes,  intelligimus 
demum  quam  robusta  odia ,  ut  ait  Molerianus  ille 
Alcestes,  in  delicatissimi  poetse  animo  contra  vitia 
quaedam  insurrexerint.  Philocleonem  quidem  ac 
Demum  miserescit  simul  ac  ridet ;  nam  debilis 
uterque  ingenio,  et  delusus  potius  quam  delusor  : 
Quum  vero  hominem  illum  contemplatur  cujus  de- 
testanda  arte  ex  Marathoniis  militibus  Philocleo- 
nes  efficiuntur  vel  Demi ,  jam  ira  fervet  terribili , 
ad  majusque  opus  accinctus,  belluam  audax  aggre- 
ditur  omnibus  metuendam  quam  in  pulcherima 
Nublwn  parabasi  tanquam  fabulosam  quamdam 
Chima)ram  et  depinxit  et  inseclatus  est.  Utrum 
talis  revera  fuerit  Cleo  qualem  eum  effinxit  Aristo- 
phanes,  an  contra  Cleoni,  sicut  et  Socrati,  non- 
nulla  tiibuerit  ipsi  parum  convenientia,  non  hic 
dissercre  locus  cst.  Quod  cerle  constat,  vivit  in 
magni  poette  comoedia  a^ternis  picta  coloribus  im- 

mortalis  qusedam  effigies  qnam  maximo  cuique 
plebis  assentatori  simillimam  esse  nemo  non  dixerit. 
lllud  igitur  ut  perficeret,  nullam  neglexit  artem 
Aristopbanes.  Omnibus  modis  ac  rationibus  usus 
est  ut  propriam  Cleonis  naturam  ante  spectantium 
oculos  sese  palam  explicare  et  quasi  effulgere  co- 
geret.  Non  modo  enim  Agoracritum  illum  induxit 
contra  Cleonem  ipsum  disputantem  similique  men- 
tiendi  arte  etiam  prosvalentem,  ita  ut  alterius  na- 
tura ,  imagine  quadam  ampHori  quasi  duplicata , 
spectantium  animos  magis  in  se  converteret  :  sed 
ipsam  quoque  Cleonis  personam  mira  quadam  arte 
effinxit.  Ante  nobis  Cleo  cognitus  est  quam  in  sce- 
nam  progrediatur  :  nam  totam  illius  indolem,  vi- 
tam,  mores,  initio  statim  comoediae  colioquentes 
servi  exponunt.  Magna  autem  illius  exspectatione 
excitata ,  ubi  apparet  spectantibus,  ecce  primis  suis 
verbis  totum  se  perspiciendum  prsebet.  Mox  di- 
versi  ejusdem  adspectus  per  rcliquam  comoediam 
explicantur,  donec  ad  finem  perventum  sit.  Quis 
non,  ha3C  reputans,  Molerii  quoque  artem  in  Hypo- 
critce  sui  indole  explicandaartem  reminiscatur?  Satis 
jam  ab  omnibus  fuit  recantatum  quam  perite  Mole- 
rius,  primo  comoediaj  sua3  dialogo,  Hypocritara  de- 
pinxerit,  et  per  duos  actus  magnam  illius  fecerit 
exspectationem ,  et  tertio  demum  ineunte  illum  in 
scenam  induxerit,  primisque  dictis  verbis  talem  ap- 
parere  vohierit  quahs  in  rehqua  dcinceps  comoedia 
futurus  esset. 

Si  colloquium  primo  duorum  servorum,  Nicise 
nempe  et  Demosthenis ,  audimus ,  jam  noscere 
Cleonem  incipimus.  Queruntur  nempe  quod  servi- 
tium  natura  durum  servus  quidam  Paphlago ,  re- 
cens  in  favorem  domini  prosectus,  durius  etiam 
effecerit.  Hinc  Paphlago  describitur.  Nihil  homine 
scelestius;  nihil  ad  calumniandum  promptius.  He- 
rum  enim  penitus  novit ;  seni ,  canis  more,  blandi- 
tur  assidue,  illumque  fallit.  Si  quis  ex  cseteris  ser- 
vis  cibum  aliquem  optimum  Popuio  comparavit, 
hoc  statim  Paphlago  subripit  quod  nomine  suo  offe- 
rat.  Reliquos  vero  servos  flagello  arcet  a  Domino, 
quem  solum  et  falsis  adulationibus  et  mendacibus 
oraculis  deludat.  Cuncta  simul  indefessa  vigilantia 
observat  :  pedem  unum  Pyli ,  alterum  in  foro  ha- 
bet.  Agoracritum  igitur  contra  Cleonem  promovere 
statuerunt  Nicias  et  Demosthenes ,  hominem  pro- 
fecto  rudem,  sed  audacem  improbumque.  «  Omnia 
))  scilicet  illa  habes,  ))  aiunt,  «  ex  quibus  fiat  dema- 
))  gogus  .  vocem  nempe  terribilem,  indolem  pes- 
»  simam  ,  sermonem  horridum  (1).  ))  Quo  vero 
tempore  haec  omnia  peraguntur  in  scena,  dormit 
adhuc,  ut  Nicias  ait,  cum  maximo  simul  et  faidis- 
simo  strepitu  Paphlago.  Illo  igitur  nondum  in  sce- 
nam  progresso ,  jam  naturam  cognoscimus  turpis- 


(1)  Ta  5'  a/lct  noi  TrpoasaTi  SriixaYwytxa , 

simam,  miseram  ambitionem,  exsolutam  libidinem, 
mentiendi  et  calumniandi  consuetudinem  nefan- 
dam,  socordem  ignaviam,  nequitiam  denique  civi- 
bus  metuendam  universis. 

Ecce  vero  clamorem  repente  edit  territus  Agora- 
critus  :  «  Horrendum  !  venit  Paphlago  (1)1  »  Ipse 
nempe  adest,  oculis  truculentus  ,  voce  terribilis; 
omnibusque  primum  circa  stupentibus  ,  calumnias 
statim  et  convicia  de  more  congerit  :  «  Per  majo- 
»  res  omnes  Deos  !  Yse  vobis  ,  qui  nimium  jam 
))  tempus  contra  Populum  conjuravistis  !  Quid  sibi 
»  vult  Chalcidicum  istud  pocukim?  Chalcidenses 
»  nimirum  ad  rebellandum  incitatis!  Verum,  her- 
»  cule,  peribitis,  jugulabimini,  hominum  scelestis- 
»  simi  (%)\  »  Jam  fugit  Agoracritus,  dilabuntur 
Equites,  nullaque  prorsus  jam  pugna  foret  nisi 
Demosthenes  labantes  copias  vehementer  increpa- 
ret.  Excepto  Molerii  Hypocrita ,  qui  primo  statim 
verbo  omnem  audientium  exspectationem  explet, 
paucissimas  equidem  personas  fore  credo ,  si  quis 
omnes    omnium   temporum   comoedias  perlustret, 

quarum  repentinus  in  scenam  ingressus  parem 
admirationem  merito  movere  possit.  Illa  nempe 
coram  nobis  in  scena  agi  reputemus  :  vocemj  ocu- 
loSj  personam  totam  Cleonis  animo  nostro  finga- 
mus.  Quid  vividius  brevissima  illa  oratione?  Quid 
quod  hominis  impudentiam ,  superbiam ,  nequi- 
tiam  paucioribus  verbis  et  clariori  quasi  imagine 
exprimat  ?  Talem  illum  statim  cernimus  qualem  ex 
prioribus  servorum  colloquiis  vix  suspicari  aude- 
bamus.  Singula  prorsus  ejusdem  vitia  reliqua  co- 
moedia  explicabit  ;  sed  tota  viri  natura ,  tota  effi- 
gies  animo  jam  nostro  penitus  impressa  hseret. 

Pugna  interim  progreditur.  Nam  restiterunt 
cuncti  circa  Demostheneni,  acriter  dimicaturi.  Hos- 
tiles  animos  instantemque  procellam  sensit  Pa- 
phlago.  Omnibus  igitur  viribus  artibusque  utendum 
est,  variaque  viri  natura  se  jam  tota  ostendet.  Ju- 
dices  primum  Heliastas,  popularem  illum  demagogi 
exercitum ,  ad  se  vocat  (v.  255).  Mox  vero,  ubi 
se  prope  derelictum  videt  ab  omnibus,  ut  natura 
ignarus  est,  ad  humiliorem  statim  sermonem  con- 
vertitur  ,  choroque  blanditur  et  multa  promittit 
(v.  2G6-2G8).  Moleriano  similis  Hypocritse,  vicis- 
sim  terret  terreturque.  Quem  mordere  non  potest, 
sponte  lambit,  donec  mordendi  rursus  occasionem 
nanciscatur.  Chorus  vero  immotus  manet.  Agora- 
crito  igitur  ad  pugnam  quoque  procedente  et  con- 
vicia  in  Cleonem  conjiciente,  hujus  repente  indo- 
les  innataque  ferocitas  rursam  expergiscitur.  Ubi 

vocem  audit  inimici ,  proprium,  iit  ita  dicam,  ser- 
monem  agnoscit,  pristinumque  robur  jam  recepit 
(v.  278).  Ecce  mendacia ,  et  calumnia?,  et  convicia 
utrimque  volant  ac  miscentur,  telorum  instar.  An- 
ceps  diu  certamen  est,  Gleone  tamen  sensim  rece- 
dente ,  cui  non  consuetum  est  tali  occurrere  adver- 
sario.  Nec  vero  jam  Cleoni  satis  est  Agoracritum 
ipsum  accusare,  et  quod  majus  est,  tanquam  sa- 
crilegii  reum  accusare  :  alia  quaedam  ars  Cleonis 
est,  et  terribilior,  et  magis  atrox  ,   quge   in   hoc 
nempe  consistit  ut  ipsos  adversarii  parentes  calumniis 
persequatur.  Respondet  vero  pariter  Agoracritus , 
et  ad  Hippiae  tempora  uterque  simul  accusationibus 
mutuis  revertitur.  Jam  fit  coram  senatu  disputatio, 
simili  semper  eventu.  Eadem  quoque  coram  populo 
Cleonis  fortuna  est.  Cibum  nempe  quemdam  populo 
dulcissimum   dum   apponere   parat ,    ecce   donum 
subripit  Agoracritus ,  sicut  et  Cleo  nuper  celebre 
illud  placentum  subripuerat  quod  Demosthenes  Pyli 
confecerat.  Dolis  ergo  suis  victus,  frustra  vocifera- 
tur.  Nihil  jam  clamores ,  nihil  oracula  jam  valent 
quoodam    potentissima.    Detruditur    imperio    Pa- 
phlago. 

Molerii  prorsus  Hypocritam  meminimus  auricu- 
lam  habere  rubescentem.  At  Cleonis  non  auricula 
modo ,  sed  tota  facies  rubescit ;  inde  illa  ferrea 
vox ,  et  bestiales  irai ,  et  effrenala  conviciorum  li- 
centia;  ipse  se  tunc  temporis  eloqucntissimum  esse 
fatetur   quum    calido    thynno   et   meraco   satiatus 

est  (1).  Inter  hypocritas  sane  et  demagogos  qui- 
dam  pallidi  sunt ,  et  facie  tristi  insignes.  Nec  mi- 
nus  forsan  illi  metuendi  sunt,  si  quis  illis  dicto 
obediens  sit,  et  manum  suam  illorum  perfidiae  ac 
malitiaB  commodet.  Ideo  vero  Cleones  et  Tartufii 
scense  aptiores  sunt  quod  in  agendo  potius  quam  in 
meditando  vim  suam  explicant ,  detestandumque 
ingenii  acumen  apud  illos  cum  belluae  prope  libidi- 
nibus  conjungitur. 

Varios  quidem  hujus  personse  adspectus  jam 
enumeravimus.  Verum  dum  singula  paulatim  per- 
lustramus,  nos  prope  fugit  ille  totius  comoediae 
quasi  progressus,  crescensque  semper  impendentis 
discriminis  gravitas  et  desperati  Cleonis  contra  vim 
fati  conatus,  lectoris  denique  semper  excitata  sem- 
perque  expleta  expectatio.  Primum  enim  coram 
inimicis  Equitibus,  deinde  coram  aequissimo  se- 
natu,  postremo  coram  populo  ipso,  quem  semper 
amicissimum  habuit,  dimicat  pro  dominatione  Pa- 
phlago.  Cunctis  vero  deinceps  auxiliis  destituitur, 
populoque  tandem  deficiente,  omnia  profecto  per- 
dita  sunt  et  profligata. 

Hic  vero,  in  ipso,  ut  fere  semper,  comoedise 
fine,   propriam  Aristophanis  artem ,  a   Moleriano 


(1)  ...  "0(TTt?  £u6u4 

more  dissimilem ,  rursum  agnoscimus.  Si  Molerii 
enim  Hypocrilam  nobiscum  reputaverimus ,  memi- 
nerimus  profecto  quomoclo  in  ultima  operis  parte 
semper  adsit  Hypocrita  ,  donec  insperata  poena 
effrenatam  hominis  impudentiam  repente  tandem 
praecidat.  Non  ita  vero  in  Aristopiianis  comoedia. 
Victus  Gleo  statim  evanescit ,  non  fruuntur  specta- 
tores  illius  poena  et  ignavia ;  ac  ne  punitur  quidem, 
nisi  quod  domini  favorem  amittit ,  quem  nobis  de- 
pinxit  Aristophanes  ut  servorum  scelestissimum. 
Quid  enim?  Etsi  Cleonem  effecerit  maxime  vivum 
verique  similem,  non  tam  illum  depingere  curat 
quam  ostendere  mutatam  statim ,  ipsa  Paphlagoni 
clade,  Populi  conditionem. 

Caeterum ,  quidquid  id  est,  si  veram  personas 
indolem  recte  exposuimus,  non  jam  nobis  demon- 
strandum  est  illum  Aristophanis  Cleonem  aeternam 
quamdam  pessimi  demagogi  esse  imaginem,  qua 
nihil  impudentius,  nihil  ipsa  vitiorum  magnitu- 
dine  mirabilius,  nihil  denique  portentosse  nescio 
cui  belluae  similius  possit  excogitari. 


CONCLUSIO. 


Quid  exillis  oranibus  quae  supra  disseruimiis  col- 
ligi  possit ,  nunc  brevibus  verbis  concludendum. 

Uno  scilicet  exemplo  quodam,  quod  plane  con- 
spicuum  essetj  voluimus  ostendere  quam  penitus 
inter  se  differrent  Aristophanis  ac  Moleriicomoediae. 
Personas  igitur  considerantes,  quse  apud  utrumque 
plurimse  quidem  sunt  et  pari  ingenio  adornataej 
illas  ostendimus  omnino  dissimilem  in  utriusque 
comoediis  locum  obtinere,  quum  hinc  in  illarum 
moribus  depingendis  totum  poetae  opus  versetur, 
illinc  contra  nihil  aliud  personae  sint  quam  instru- 
mentum  quoddam  quo  ad  finem  sibi  propositum, 
ad  aliquam  nempe  demonstrationem  efliciendam, 
perveniat  Arislophanes.  Hujus  personas  prope  sin- 
gulas  perluslrando,  manifestum  forsan  effecimus 
illarum  rnores,  etsi  interdum  cum  Moieriana  prope 
diligentia  et  felicitale  depicti  esse  videantur,  uun- 
quam  tamen  illud  quod  dicimus  proprium  veteris 
conuedia)  signum  non  ostendere,  ut  demonstra- 
tioni    scilicet  aiicui    coniiciendiu    prosint.    Quum 


—  69  — 

nullam  scripserit  comoediam  Molerius  in  qua  non 
omnia  moribus  depingendis  inservirent,  Aristopha- 
nes  contra  personas  argumento  explicando  inser- 
vire  semper  voluit.  Nec  ipsa  illa  Lysistrata  quam 
adeo  mirabilem  esse  agnovimus  tali  conditione  im- 
munis  est,  quippe  quse  magis  ut  poetffi  propositum 
illustret,  quam  ut  suum  ipsius  ostendat  ingenium 
suosque  mores ,  in  scenam  inducitur. 

Nec  tamen  negabimus  ita  interdum  fabulam  a 
poeta  componi  ut  persona  aliqua,  etsi  non  lege 
ulla  necessaria,  at  libera  certe  scriptoris  voluntate, 
in  ipsa  templi  quasi  cella  collocetur,  quod  quidem 
in  Nubibus,  et  Vespis,  et  Equitibus  animadvertimus. 
Illis  igitur  in  comoediis  Aristophanes  Strepsiadem 
et  Cleonem  et  Philocleonem  depinxit,  non  vivido 
magis  et  spiranli  vultu  uotabiles  quam  loco  ipso  illo 
quem  in  fabula  obtinent  conspicui. 

Prseterea,  in  ipsis  illis  hominum  figuris  leviter 
tantum  adumbratis  quas  poeta  manu  adeo  prodiga 
per  tot  comoedias  quasi  sparsit,  lepidissimam  veri 
similitudinem,  mores  paucissimis  verbis  callide 
notatos  expressosque,  imagines  deniquevix  inchoa- 
tis  Hneamentis  jam  prope  animatas  non  potuimus 
non  admirari. 

Omnia  denique  illa  reputantes,  si  Aristophanem 
simul  Moleriumque,  quoniam  utriusque  mentio 
scepe  incidil ,  inter  se  uno  verbo  ita  comparare 
libeat  ut  natura  simul  amborum  clarius  appareat , 
hoc  cerle(quod  ad  personaseffingendasattinet)inde 

colligemus,  non  tam  ingenio,  quod  quidem  in  utro- 
que  et  notandis  moribus  et  animandis  personarum 
figuris  pariter  videtur  aptum  fuisse,  quam  ipsis 
artis  comicee  vicibus  mutationibusque  inter  se  dis- 
crepuisse.  Nec  futilem  nimis  hujus  operse  nostrae 
finem  esse  arbitrabimur,  si  hoc  erimus  consecuti 
ut  illam  artis  diversitatem  exemplis  quibusdam 
diligenter  observatis  illustraremus. 


APPENDIX 


NOTULA   A. 


Qood  veterem  interdum,  interdum  Aristophaneam  no- 
minaverim  illam  de  qua  disserere  libuit  comoediam,  lec- 
torem  mihi  velim  ignoscere.  Non  quod  nesciam  profecto 
et  Crateta  et  Pherecratem,  qui  veteris  tamen  comcBdise 
poetis  annumerantur,  ab  eequalium  suorum  arte  non 
leviter  discessisse,  et  ad  novam  comoediam  inclinare 
visos  esse;  [jriorem  enim  dixit  Aristoteles  (A.  P.,  ch.  V). 
xaeoXou  Xoyou?  -^  [J^uQou?  incomcediis  tractavisse,  ethis  verbis 
Pherecrates   judicatur    apud    Anonymum   De  Comoedid 

(P.  15)  :  £^r'Xiox£  Tov  Kpa-r/iTa,  xal  au  tou  [xev  XotSopeTv  aTredTV)  , 
TrpaYixaTa  ck  siarjyouijievo;  xatva  r|U00xt[xei ,  Yevdu.evo?  eupeTtxo? 
{jLuOwv.  Verum,  etsi  dubitare  forsan  possumus  utrum  sin- 
gularum  personarum  mores  et  ingenia,  Menandri  aut 
Molerii  instar,  depinxerint ,  an  potius  (quod  quidem  ex 
paucis  fragmentis  (1)  libenter  conjiciam)  veteris  comce- 
diaeartem  disputandiquegenusaprivatorum  insectatione 
ad  moralia  qu;^edam  argumenta  transtulerint ,  hoc  certe 
in  dubium  adduci  nequit ,  poetas  veteris  coma?di;e  longe 
plurimos  maximosque ,    prsesertim  Eupolim  Cratinum- 

(1)  V.  Cratetis  ©^ipia,  et  Pherccratis  KpaTawaUov. 

que,  quos  Horatius  uno  eodemque  versu  cum  Aristo- 
phane  nominavit,  eamdera  iniisse  viamquam  secutus  est 
Aristophanes,  ita  utqui  hunc  perlegerit  atque  intellexerit 
non  immerito  veteris  comcEdisB  ingenium  intellexisse 
videatur.  Nunc  vero  si  quis  interroget  cur  cseterorum 
quoque  fragmenta  non  perlustraverim ,  idem  fere  res- 
pondebo  quod  0.  Miillerius  in  elegantissima  grsecorum 
scriptorum  historia  dixit,  comicorum  nempe  fragmenta, 
etsi  plurimum  illi  conferant  qui  antiqua  illa  tempora 
ipsorumque  poetarum  vitam  penitus  novisse  studeat, 
parum  tamen  illi  conferre  qui  illorum  artem  potissimum 
intueri  velit.  Unde  factum  est  ut ,  illis  jjrope  neglectis, 
ad  illa  potius  observanda  me  converterim  qua:'  ab  excel- 
lentissimo  veteris  comoediffi  poeta  conscripta  sunt  et 
poene  integra  ad  nos  pervenerunt,  nec  tamen  interdum 
veteris  comcedix  nomen  scribere  dubitaverim  ubi  Aristo- 
phaneam  potissimum  haberem  in  animo. 

NoT.  B. 

Gur  Aristophanis  fragmentisparum  usus  fuerim  eadem 
ratio  fuit  qu.T  me  ab  evolvendis  Cratini  Eupolidisque 
reliquiis  delerruit,  nempe  quod  vix  in  his  ipsis  fabulce 
argumentum  intelligi  potest ,  nedum  personee  cujusque 
mores  et  ingenium  perspiciantur.  Quod  si  tamen  auqui- 
rere  libuerit  utruni  necne  in  illis  quoquefabuhs  ahquara 
demonstrationem  exsequi  vokierit  Aristophanes,  eamdem 
prorsus  et  in  ilUs  perditis  et  in  undecim  his  qujE  super- 
sunt  ahquid  demonstrandi  rationem  exstitisse  procul 
dubio  nobis  apparebit ,  sive  AatxaXeT? ,  et  liaSuXwviou;,  et 
ahas  illas  comoBdias  considerabiraus  de  quarum  argu- 
mento  perpauca  nobis  tradiderunt  veteres  grammatici, 
seu    contra   celeberrimum   illum  KcW^vov  respiciemus, 


—  73  — 

quem  ideo  maxime  a  cceteris  ejusdem  comcediis  abhor- 
ruisse  dictitant  quod  nuUa  in  hoc  neque  unius  hominis 
insectatio  neque  propositi  cujusquam  demonstratioinesse 
videbatur.  De  qua  quidem  comoedia  et  in  certus  de  Aris- 
tophanis  vita  auctor  (§  20)  et  Platonius  (§  16)  similibus 
prope  verbis  dixerunt  novce  comoedise  initium  ab  illa 
ortum  fuisse,  ubi  quidem  Aristophanes  ostenderat  ^Gopav 
xal  avaYvwpKjpLOv ,  xat  TaXXa  TiavTa  a  l^viXwxe  M£vavSpo?..In  hoc 
certe  Cocalo  (etsi  parum  scimus  quomodo  mores  et  inge- 
nia  in  hac  comcedia  notaverit)  videtur  Aristophanes  si- 
milior  forsan  quam  ipse  Crates  Philemoni  ac  Menandro 
fuisse.  Gaeterum,  quidquid  id  est,  si  quis  peculiarem 
Aristophanis  artem  considerare  singulaque  notare  vo- 
luerit  quibus  maxime  illa  insignis  est,  non  is  in  Cocalo 
quidem  potissimum  immorari,  sed  illam  fabulam  leviter 
attingere,  ac  deinde  ad  majora  transcurrere  mauifesto 
debebit. 

NoT.  G. 

De  sycophanta  quidem  paulo  plura  dicenda  sunt, 
quum  non  in  Avibus  modo  (ubi  nominatur  tantum),  sed 
etiam  in  Acharnensibus  et  in  Pluto  personae  illius  mentio 
aliqua  occurrat.  In  Acharnensibus  primum,  duos  syco- 
phantas  inducit  in  scenam  Aristophanes;  quorum  unus 
quidem  vix  in  scena  conspicitur;  alter  vero,  nomine 
Nicarchus,etsi  paucis  verbis,  jucundissimetamen  depin- 
gitur,  homo  brevissirase  prorsus  staturse  (atxxo;  ya  (xaxo; 
o6to?,  ut  ait  vir  Boeotus,  v.  909),  sed  nequitia?  plenus 
(aXX'STrav  xaxov ,  ibid.),  ad  accusaudum  asper,  qui  nuUum 
non  crimen,  quamvis  ineptum  sit,  ad  perdendum  ali- 
quem  usurpare  non  properet  (v.  916),  donec  ab  illo  ipso 
quem  lacessit  vasis  instar  coUigetur  et  auferatur,  aliquo 

ahjiciendus.  In  Pluto  vero  (v.  850-950),  longiore  etiam 
dialogo  exponitur  malefica  sycophantse  avaritia,  subdo- 
lum  ingenium,  civilis  animi  mendax  ostentatio,  pro- 
terva  in  criminibus  effnigendis  audacia.  Odiosus  uterque 
est  ac  ridicnlus.  Eam  sycophantarum  effigiem  reliquit 
Aristophanes  qure,  etsi  totam  illorum  naturam  penitus 
patefactam  non  explicet,  vivida  tamen  et  lepida  vi- 
deatur. 

